ΚΑΝΟΝΙΣΜΌΣ (ΕΕ) αριθ. 641/2010 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 7ης Ιουλίου 2010 για την τροποποίηση του κανονισμού (ΕΚ) αριθ. 247/2006 του Συμβουλίου περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 42, 43, παράγραφος 2, και 349, την πρόταση της Ευρωπαϊκής Επιτροπής, τη γνώμη της Ευρωπαϊκής Οικονομικής και Κοινωνικής Επιτροπής (1), αποφασίζοντας σύμφωνα με τη συνήθη νομοθετική διαδικασία (2), Εκτιμώντας τα ακόλουθα: (1) Το άρθρο 4, παράγραφος 3, του κανονισμού (ΕΚ) αριθ. 247/2006 (3) του Συμβουλίου επέτρεψε, για διάστημα τεσσάρων ετών, τη διάθεση ζάχαρης από τις Αζόρες στην υπόλοιπη Ένωση σε ποσότητες που υπερβαίνουν τις παραδοσιακές ροές. Αναγνωρίζοντας ότι η διαφοροποίηση της γεωργίας στις Αζόρες θα μπορούσε να αποβεί επωφελής και προκειμένου, κατά συνέπεια, να διευκολυνθεί η διαφοροποίηση, ιδίως όσον αφορά τη σταδιακή κατάργηση του συστήματος ποσοστώσεων για το γάλα, απαιτείται η λήψη κατάλληλων μέτρων για την υποστήριξη της αναδιάρθρωσης του τομέα ζάχαρης στην εν λόγω περιοχή. Για τον σκοπό αυτό, προκειμένου να εξασφαλισθεί η βιωσιμότητα της τοπικής βιομηχανίας επεξεργασίας ζάχαρης, είναι σκόπιμο να επιτραπεί η εκ νέου διάθεση ζάχαρης σε ποσότητες που υπερβαίνουν τις παραδοσιακές ροές για περιορισμένο χρονικό διάστημα πέντε ετών και υπό την προϋπόθεση της προοδευτικής μείωσης των ετήσιων ποσοτήτων. (2) Το άρθρο 5 παράγραφος 1 του κανονισμού (ΕΚ) αριθ. 247/2006 προβλέπει απαλλαγή από τους δασμούς εισαγωγής, εντός των ορίων του προβλεπόμενου ισοζυγίου εφοδιασμού, όσον αφορά τη ζάχαρη Γ για τον εφοδιασμό των Αζορών, της Μαδέρας και των Καναρίων Νήσων για την περίοδο που αναφέρεται στο άρθρο 10 παράγραφος 1 του κανονισμού (ΕΚ) αριθ. 1260/2001 (4) του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης. Μετά τη μεταρρύθμιση του τομέα της ζάχαρης και την ένταξη του τομέα της ζάχαρης στον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (5), οι διατάξεις του άρθρου 5 παράγραφος 1 του κανονισμού (ΕΚ) αριθ. 247/2006 θα πρέπει να προσαρμοσθούν. Ειδικότερα, θα πρέπει να επιτραπεί στις Αζόρες να απολαύουν της απαλλαγής από τους δασμούς εισαγωγής για την ακατέργαστη ζάχαρη ζαχαροκάλαμου εντός των ορίων του προβλεπόμενου ισοζυγίου εφοδιασμού. (3) Το άρθρο 6 του κανονισμού (ΕΚ) αριθ. 247/2006 προβλέπει μεταβατική περίοδο κατά τη διάρκεια της οποίας οι Κανάριοι Νήσοι μπορούν να εξακολουθήσουν να εφοδιάζονται σε προσδιορισμένες ποσότητες παρασκευασμάτων με βάση το γάλα των κωδικών ΣΟ 1901 90 99 και 2106 90 92 που προορίζονται για βιομηχανική μεταποίηση. Η μεταβατική αυτή περίοδος λήγει στις 31 Δεκεμβρίου 2009. Ωστόσο, το προϊόν που υπάγεται στον κωδικό ΣΟ 1901 90 99 - αποκορυφωμένο γάλα σε σκόνη με φυτικό λίπος - έχει καταστεί παραδοσιακό προϊόν για τους εντόπιους καταναλωτές, συμπεριλαμβανομένων των απόρων. Ο εφοδιασμός με το προϊόν αυτό έχει δημιουργήσει μια ειδική τοπική βιομηχανία η οποία εξασφαλίζει απασχόληση και προστιθέμενη αξία. Κατά συνέπεια, είναι σκόπιμο να διατηρηθεί ο εφοδιασμός με το ειδικό αυτό προϊόν, το οποίο χρησιμοποιείται μόνο για εντόπια κατανάλωση. (4) Το άρθρο 12 στοιχείο στ) του κανονισμού (ΕΚ) αριθ. 247/2006 αναφέρεται σε διατάξεις για ελέγχους και κυρώσεις στα κοινοτικά προγράμματα στήριξης για τις εξόχως απόκεντρες περιοχές, οι οποίες πρέπει να υποβάλλονται α πό τα κράτη μέλη στην Επιτροπή προς έγκριση. Με βάση την πείρα που απέκτησε η Επιτροπή και προκειμένου να εξασφαλισθεί η αποτελεσματική και ορθή εφαρμογή των εν λόγω προγραμμάτων στήριξης, είναι ανάγκη να απαλειφθούν οι αναφορές στους ελέγχους και στις κυρώσεις στο στοιχείο στ) του άρθρου 12 του εν λόγω κανονισμού. Ωστόσο, τα εν λόγω εθνικά μέτρα θα εξακολουθήσουν να γνωστοποιούνται στην Επιτροπή, σύμφωνα με το άρθρο 27 του κανονισμού αυτού. (5) Το άρθρο 18 του κανονισμού (ΕΚ) αριθ. 247/2006 καθορίζει κανόνες σχετικά με την εφαρμογή ειδικών κανόνων για τον αμπελοοινικό τομέα στις εξόχως απόκεντρες περιοχές της Ένωσης. Η κοινή οργάνωση της αμπελοοινικής αγοράς τροποποιήθηκε με τον κανονισμό (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς (6) και, στη συνέχεια, ενσωματώθηκε στον κανονισμό (ΕΚ) αριθ. 1234/2007. Επομένως, οι αναφορές στα μέτρα αυτά πρέπει να ενημερωθούν. Επιπλέον, το άρθρο 85κα παράγραφος 7 του κανονισμού (ΕΚ) αριθ. 1234/2007 προβλέπει ρητή απαλλαγή από το καθεστώς εκρίζωσης για τις Αζόρες, τη Μαδέρα και τις Καναρίους Νήσους. Συνεπώς, δεν είναι πλέον αναγκαίο να αναφέρεται η απαλλαγή αυτή στον κανονισμό (ΕΚ) αριθ. 247/2006. (6) Το άρθρο 18 παράγραφος 2 δεύτερο εδάφιο του κανονισμού (ΕΚ) αριθ. 247/2006 προβλέπει τη βαθμιαία εξάλειψη, μέχρι τις 31 Δεκεμβρίου 2013, της καλλιέργειας των εκτάσεων που έχουν φυτευθεί με ποικιλίες αμπέλου από αυτοπαράγωγα υβρίδια η καλλιέργεια των οποίων απαγορεύεται στις Αζόρες και στη Μαδέρα. Το άρθρο 18 παράγραφος 2 τρίτο εδάφιο του εν λόγω κανονισμού υποχρεώνει την Πορτογαλία να κοινοποιεί κατ’ έτος την πρόοδο που σημειώνουν οι εργασίες μετατροπής και αναδιάρθρωσης των εκτάσεων που έχουν φυτευθεί με τις σχετικές ποικιλίες αμπέλου. Οι διατάξεις αυτές είναι αυστηρότερες από τους κανόνες που θεσπίζονται στο άρθρο 120α παράγραφος 5 του κανονισμού (ΕΚ) αριθ. 1234/2007, και συγκεκριμένα η υποχρέωση εκρίζωσης των απαγορευμένων ποικιλιών αμπέλου από αυτοπαράγωγα υβρίδια, εκτός όταν ο σχετικός οίνος προορίζεται αποκλειστικά για κατανάλωση από την οικογένεια του οινοπαραγωγού. Κατά συνέπεια, η ημερομηνία της 31ης Δεκεμβρίου 2013 που αναφέρεται στο άρθρο 18 παράγραφος 2 του κανονισμού (ΕΚ) αριθ. 247/2006 θα πρέπει να διαγραφεί, προκειμένου να εξαλειφθεί η διαφορά μεταχείρισης μεταξύ των περιοχών των Αζορών και της Μαδέρας, αφενός, και της υπόλοιπης Ένωσης, αφετέρου. (7) Παρά την πρόσφατη ανάπτυξη της τοπικής παραγωγής γάλακτος στο Υπερπόντιο Γαλλικό Διαμέρισμα της Ρεϋνιόν, δεν καλύπτεται επαρκώς η υφιστάμενη ανάγκη για γάλα κατανάλωσης στο νησί. Επιπλέον, ο νησιωτικός και εξόχως απόκεντρος χαρακτήρας της περιοχής αυτής, δεν επιτρέπει άλλες πηγές μη επεξεργασμένου γάλακτος. Συνεπώς, η έγκριση παραγωγής γάλακτος UHT εξ ανασυστάσεως από γάλα σε σκόνη, καταγωγής της Ένωσης, που έχει χορηγηθεί στη Μαδέρα, δυνάμει του άρθρου 19 παράγραφος 4 πρώτο εδάφιο του κανονισμού (ΕΚ) αριθ. 247/2006 θα πρέπει να επεκταθεί στη Ρεϋνιόν. (8) Λόγω της τοπογραφίας των σχετικών νησιών, οι όροι για την περαιτέρω επέκταση της τοπικής γαλακτοπαραγωγής των εξόχως απόκεντρων περιοχών, οι οποίες απολαύουν της παρέκκλισης που προβλέπεται στο άρθρο 19 παράγραφος 4 πρώτο εδάφιο του κανονισμού (ΕΚ) αριθ. 247/2006, είναι πολύ περιορισμένοι. Αν και διατηρείται η υποχρέωση να εξασφαλίζονται η συλλογή και η διάθεση της παραγωγής εντοπίου γάλακτος, είναι σκόπιμο να διαγραφεί η υποχρέωση της Επιτροπής, που προβλέπεται στο δεύτερο εδάφιο του εν λόγω άρθρου, να προσδιορίζει ένα ποσοστό ενσωμάτωσης για το νωπό γάλα τοπικής παραγωγής. (9) Η αναδρομική εφαρμογή των διατάξεων του παρόντος κανονισμού από 1ης Ιανουαρίου 2010 θα πρέπει να εξασφαλίζει τη συνέχεια στα ειδικά μέτρα για τη γεωργία στις εξόχως απόκεντρες περιοχές της Ένωσης και θα πρέπει επίσης να ανταποκρίνεται στις νόμιμες προσδοκίες των ενδιαφερόμενων παραγόντων. (10) Ως εκ τούτου, ο κανονισμός (ΕΚ) αριθ. 247/2006 θα πρέπει να τροποποιηθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 247/2006 τροποποιείται ως ακολούθως: (1) Στο άρθρο 4, η παράγραφος 3 αντικαθίσταται από το ακόλουθο κείμενο: «3. Κατά παρέκκλιση από την παράγραφο 2, στοιχείο α) οι ακόλουθες ποσότητες ζάχαρης κατ’ ανώτατο όριο (κωδικός ΣΟ 1701) μπορούν να αποστέλλονται κάθε έτος από τις Αζόρες προς την υπόλοιπη Ένωση, για περίοδο πέντε ετών: - : το 2011 : 3 000 τόνοι, - : το 2012 : 2 500 τόνοι, - : το 2013 : 2 000 τόνοι, - : το 2014 : 1 500 τόνοι, - : το 2015 : 1 000 τόνοι.» (2) Το άρθρο 5 αντικαθίσταται από το ακόλουθο κείμενο: «Άρθρο 5 Ζάχαρη 1. Κατά την περίοδο που αναφέρεται στο άρθρο 204 παράγραφοι 2 και 3 του κανονισμού (ΕΚ) αριθ. 1234/2007 του, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (7), η κατωτέρω ζάχαρη που παράγεται καθ’ υπέρβαση της ποσόστωσης που αναφέρεται στο άρθρο 61 του εν λόγω κανονισμού απολαύει απαλλαγής από τους δασμούς εισαγωγής, εντός των ορίων του προβλεπόμενου ισοζυγίου εφοδιασμού που αναφέρεται στο άρθρο 2 του παρόντος κανονισμού: α) ζάχαρη που εισάγεται για να καταναλωθεί στη Μαδέρα ή στις Καναρίους Νήσους υπό μορφή λευκής ζάχαρης του κωδικού ΣΟ 1701· β) ζάχαρη που ραφινάρεται και καταναλώνεται στις Αζόρες υπό μορφή ακατέργαστης ζάχαρης του κωδικού ΣΟ 1701 12 10 (ακατέργαστη ζάχαρη τεύτλων). 2. Στις Αζόρες, για τους σκοπούς του ραφιναρίσματος, οι ποσότητες που αναφέρονται στην παράγραφο 1 μπορούν να συμπληρώνονται, εντός των ορίων του προβλεπόμενου ισοζυγίου εφοδιασμού, με ακατέργαστη ζάχαρη του κωδικού ΣΟ 1701 11 10 (ακατέργαστη ζάχαρη από ζαχαροκάλαμο). Κατά τον καθορισμό των αναγκών των Αζορών σε ακατέργαστη ζάχαρη, λαμβάνεται υπόψη η ανάπτυξη της τοπικής παραγωγής ζαχαρότευτλων. Οι ποσότητες που απολαύουν του καθεστώτος εφοδιασμού καθορίζονται έτσι ώστε να εξασφαλίζεται ότι ο συνολικός όγκος ραφιναρισμένης ζάχαρης στις Αζόρες δεν υπερβαίνει τους 10 000 τόνους ετησίως. (3) Το άρθρο 6 αντικαθίσταται από το ακόλουθο κείμενο: «Άρθρο 6 Παρασκευάσματα με βάση το γάλα Κατά παρέκκλιση του άρθρου 2, οι Κανάριοι Νήσοι μπορούν να εξακολουθήσουν να εφοδιάζονται σε παρασκευάσματα με βάση το γάλα του κωδικού ΣΟ 1901 90 99 (αποκορυφωμένο γάλα σε σκόνη με φυτικό λίπος) που προορίζονται για βιομηχανική μεταποίηση έως 800 τόνους κατ’ έτος. Η ενίσχυση που καταβάλλεται για τον εφοδιασμό από την Ένωση με το προϊόν αυτό δεν μπορεί να υπερβαίνει τα 210 EURανά τόνο και περιλαμβάνεται μέσα στο όριο που αναφέρεται στο άρθρο 23. Το προϊόν αυτό προορίζεται μόνον για την τοπική κατανάλωση.» (4) Στο άρθρο 12, το στοιχείο στ) αντικαθίσταται από το ακόλουθο κείμενο: «στ) τα μέτρα που έχουν ληφθεί για να εξασφαλισθεί η αποτελεσματική και ορθή εφαρμογή των προγραμμάτων, συμπεριλαμβανομένων διευθετήσεων δημοσιότητας, παρακολούθησης και αξιολόγησης, καθώς και τον καθορισμό ποσοτικών δεικτών για την αξιολόγηση προγραμμάτων.» (5) Το άρθρο 18 αντικαθίσταται από το ακόλουθο κείμενο: «Άρθρο 18 Οίνος 1. Τα μέτρα που αναφέρονται στα άρθρα 103κβ, 103κγ, 103κδ και 182α του κανονισμού (ΕΚ) αριθ. 1234/2007 δεν εφαρμόζονται στις Αζόρες και στη Μαδέρα. 2. Παρά το άρθρο 120α παράγραφος 2 του κανονισμού (ΕΚ) αριθ. 1234/2007, τα σταφύλια που προέρχονται από ποικιλίες αμπέλου από αυτοπαράγωγα υβρίδια η καλλιέργεια των οποίων απαγορεύεται (Noah, Othello, Isabelle, Jacquez, Clinton και Herbemont) και τα οποία συλλέγονται στις Αζόρες και τη Μαδέρα, μπορούν να χρησιμοποιούνται για την παραγωγή οίνου ο οποίος κυκλοφορεί μόνο εντός των περιοχών αυτών. Η Πορτογαλία προβαίνει στη βαθμιαία εξάλειψη της καλλιέργειας των εκτάσεων που είναι φυτεμένες με ποικιλίες αμπέλου από αυτοπαράγωγα υβρίδια η καλλιέργεια των οποίων απαγορεύεται, ενδεχομένως με τη στήριξη που προβλέπεται στο άρθρο 103ιζ του κανονισμού (ΕΚ) αριθ. 1234/2007. 3. Τα μέτρα που αναφέρονται στα άρθρα 103κβ, 103κγ, 103κε και 182α του κανονισμού (ΕΚ) αριθ. 1234/2007 δεν εφαρμόζονται στις Καναρίους Νήσους.» (6) Στο άρθρο 19, η παράγραφος 4 αντικαθίσταται από το ακόλουθο κείμενο: «4. Παρά το άρθρο 114 παράγραφος 2 του κανονισμού (ΕΚ) αριθ. 1234/2007, επιτρέπεται στη Μαδέρα και στο Γαλλικό Υπερπόντιο Διαμέρισμα της Ρεϋνιόν η παραγωγή γάλακτος UHT εξ ανασυστάσεως από γάλα σε σκόνη ενωσιακής καταγωγής, εντός του ορίου των αναγκών της τοπικής κατανάλωσης, εφόσον το μέτρο αυτό εξασφαλίζει τη συλλογή και τη διάθεση της παραγωγής εντοπίου γάλακτος. Το προϊόν αυτό χρησιμοποιείται μόνο για τοπική κατανάλωση. Η μέθοδος παραγωγής του εξ ανασυστάσεως γάλακτος UHT αναφέρεται με σαφήνεια στην ετικέτα πώλησης.» Άρθρο 2 Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 7 Ιουλίου 2010.

ΔΗΜΟΣΙΟΝΟΜΙΚΑ


ΚΑΝΟΝΙΣΜΌΣ (ΕΕ) αριθ. 597/2010 ΤΗΣ ΕΠΙΤΡΟΠΉΣ της 7ης Ιουλίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει οτις 8 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Ιουλίου 2010.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 7ης Ιουλίου 2010 για την τροποποίηση της απόφασης 2008/840/ΕΚ σχετικά με έκτακτα μέτρα για την πρόληψη της εισαγωγής στην Ένωση του Anoplophora chinensis (Forster) [κοινοποιηθείσα υπό τον αριθμό Ε(2010) 4546] (2010/380/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος, Εκτιμώντας τα ακόλουθα: (1) Η απόφαση 2008/840/ΕΚ της Επιτροπής, της 7ης Νοεμβρίου 2008, σχετικά με έκτακτα μέτρα για την πρόληψη της εισαγωγής και της εξάπλωσης στην Κοινότητα του Anoplophora chinensis (Forster) (2) απαιτεί από τα κράτη μέλη να λαμβάνουν μέτρα για την πρόληψη της εισαγωγής και της εξάπλωσης στην Ένωση του Anoplophora chinensis (Forster). (2) Από την αποστολή που πραγματοποίησε η Επιτροπή στην Κίνα, από τις 9 έως τις 20 Φεβρουαρίου 2009, προέκυψε ότι η εφαρμογή των έκτακτων μέτρων που προβλέπονται από την απόφαση 2008/840/ΕΚ δεν ήταν απόλυτα ικανοποιητική όσον αφορά την παραγωγή και την εποπτεία των φυτών που εμπίπτουν στο πεδίο εφαρμογής της εν λόγω απόφασης, στο εξής «συγκεκριμένα φυτά». (3) Η Επιτροπή επικοινώνησε με την Κίνα στις 3 Ιουλίου 2009 και εξήγησε τα συμπεράσματα τα οποία προέκυψαν από την εν λόγω αποστολή. (4) Στις 29 Σεπτεμβρίου 2009, η Κίνα παρουσίασε σειρά μέτρων τα οποία θα βελτίωναν τον έλεγχο του οργανισμού Anoplophora chinensis (Forster) όσον αφορά την παραγωγή συγκεκριμένων φυτών τα οποία προορίζονται για εξαγωγή στην Ένωση. Ειδικότερα, η Κίνα διενήργησε διαδικασία καταχώρισης των τόπων παραγωγής των φυτών που προορίζονται για εξαγωγή στην Ένωση. Περιόρισε τον αριθμό των τόπων παραγωγής από τους οποίους επιτρέπεται η εξαγωγή συγκεκριμένων φυτών στην Ένωση στους τόπους παραγωγής που καταχωρίστηκαν από την εθνική υπηρεσία φυτοπροστασίας της χώρας, σύμφωνα με το παράρτημα Ι μέρος Ι Β) σημείο 1) στοιχείο β) της απόφασης 2008/840/ΕΚ, όπως τροποποιήθηκε. Η καταχώριση αυτή κοινοποιήθηκε στην Επιτροπή την ίδια ημέρα. Επιπλέον, η Κίνα ανακοίνωσε τη λήψη μέτρων για την περίπτωση εντοπισμού του οργανισμού Anoplophora chinensis (Forster) σε κάποιον από τους καταχωρισμένους τόπους παραγωγής, μεταξύ των οποίων και την αφαίρεση του συγκεκριμένου τόπου παραγωγής από το μητρώο καταχώρισης υπό ορισμένες συνθήκες. Η Επιτροπή κοινοποίησε στα κράτη μέλη τις πληροφορίες που έλαβε από την Κίνα. (5) Στις 23 Δεκεμβρίου 2009, η Επιτροπή ενημέρωσε την Κίνα σχετικά με την προσδοκία της ο εντοπισμός του οργανισμού Anoplophora chinensis (Forster) να οδηγεί σε αυτόματη αφαίρεση του συγκεκριμένου τόπου παραγωγής από το μητρώο. (6) Έως το τέλος του Φεβρουαρίου 2010 δεν είχαν αναφερθεί άλλα ευρήματα όσον αφορά τα συγκεκριμένα φυτά εισαγωγής Κίνας. Ωστόσο, οι Κάτω Χώρες ανέφεραν, την 1η και την 3η Μαρτίου 2010, ότι εντόπισαν τον οργανισμό Anoplophora chinensis (Forster) σε συγκεκριμένα φυτά καταγωγής από δύο τόπους παραγωγής που περιλαμβάνονται στο μητρώο. (7) Στις 25 Μαρτίου 2010, η Κίνα ενημέρωσε την Επιτροπή ότι επρόκειτο να επικαιροποιήσει το μητρώο που είχε κοινοποιήσει στην Επιτροπή στις 29 Σεπτεμβρίου 2009, μεταξύ άλλων, αφαιρώντας αμέσως από το μητρώο αυτό τους δύο προαναφερθέντες τόπους παραγωγής και να διαβιβάσει την επικαιροποιημένη έκδοση του μητρώου στην Επιτροπή. (8) Τα μέτρα που προβλέπονται στην απόφαση 2008/840/ΕΚ όσον αφορά τις εισαγωγές συγκεκριμένων φυτών από την Κίνα είναι αναγκαίο να προσαρμοστούν ώστε να ληφθούν υπόψη οι εξελίξεις αυτές. (9) Επειδή στις περισσότερες περιπτώσεις τα συγκεκριμένα φυτά εισαγωγής Κίνας στα οποία εντοπίστηκε ο οργανισμός αυτός είναι του είδους Acer spp., κρίνεται σκόπιμο να απαγορευτεί η εισαγωγή τους για δύο χρόνια, λαμβάνοντας υπόψη τον κύκλο ζωής του εντόμου. (10) Εκτός από τις απαιτήσεις που εφαρμόζονται για τις εισαγωγές συγκεκριμένων φυτών από τρίτες χώρες στις οποίες έχει εμφανιστεί ο Anoplophora chinensis (Forster), τα συγκεκριμένα φυτά καταγωγής Κίνας επιτρέπεται να εισάγονται μόνο εάν προέρχονται από τόπο παραγωγής ο οποίος περιλαμβάνεται στο μητρώο τόπων παραγωγής της Κίνας που έχει καταρτιστεί από την κινεζική εθνική υπηρεσία φυτοπροστασίας. Τα κράτη μέλη πρέπει να ενημερώνονται από την Επιτροπή σχετικά με οποιαδήποτε επικαιροποίηση του μητρώου αυτού από τις κινεζικές αρχές. Στην περίπτωση που οι κινεζικές αρχές αφαιρούν έναν τόπο παραγωγής από το μητρώο, τα συγκεκριμένα φυτά που καλλιεργούνται στον εν λόγω τόπο παραγωγής δεν πρέπει να εισάγονται στην Ένωση για δύο χρόνια από την ημερομηνία κατά την οποία η Επιτροπή ενημερώνει τα κράτη μέλη σχετικά με την επικαιροποίηση αυτή. (11) Εάν η Επιτροπή έχει στοιχεία σύμφωνα με τα οποία ένας τόπος παραγωγής που περιλαμβάνεται στο μητρώο δεν ανταποκρίνεται πλέον στις απαιτήσεις του παραρτήματος Ι μέρος Ι Β) σημείο 1) στοιχείο β) της απόφασης 2008/840/ΕΚ ή σχετικά με τον εντοπισμό του οργανισμού Anoplophora chinensis (Forster) σε συγκεκριμένα φυτά τα οποία εισήχθησαν από τέτοιου είδους τόπο παραγωγής, κοινοποιεί τις πληροφορίες αυτές στα κράτη μέλη. Μετά την κοινοποίηση αυτή απαγορεύεται η εισαγωγή στην Ένωση των συγκεκριμένων φυτών από τον εν λόγω τόπο παραγωγής για δύο χρόνια από την ημερομηνία κατά την οποία η Επιτροπή ενημέρωσε τα κράτη μέλη σχετικά με τη μη συμμόρφωση, ανεξάρτητα από τις ενέργειες της Κίνας για την επικαιροποίηση του μητρώου. (12) Είναι αναγκαίο ένας τόπος παραγωγής ο οποίος βρίσκεται σε περιοχή απαλλαγμένη από επιβλαβείς οργανισμούς σε τρίτη χώρα, όπως αναφέρεται στο παράρτημα Ι μέρος Ι σημείο 1) στοιχείο α) της απόφασης 2008/840/ΕΚ ως έχει, να καταχωρίζεται και να εποπτεύεται από την εθνική υπηρεσία φυτοπροστασίας της εν λόγω χώρας. (13) Λαμβάνοντας υπόψη τα αποτελέσματα των πρόσφατων επιθεωρήσεων των συγκεκριμένων φυτών, που πραγματοποιούνται στο σημείο εισόδου ή στον τόπο προορισμού, σύμφωνα με το παράρτημα Ι μέρος Ι σημείο 2) της απόφασης 2008/840/ΕΚ ως έχει, είναι επίσης αναγκαίο να αποτελεί μέρος της επιθεώρησης στις τρίτες χώρες η δειγματοληψία καταστροφής αμέσως πριν από την εξαγωγή και την επιθεώρηση σύμφωνα με τις διατάξεις που αναφέρονται σε αυτήν. (14) Συνεπώς, η απόφαση 2008/840/ΕΚ πρέπει να τροποποιηθεί αναλόγως. (15) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Το άρθρο 2 της απόφασης 2008/840/ΕΚ αντικαθίσταται από το ακόλουθο κείμενο: «Άρθρο 2 Εισαγωγή των συγκεκριμένων φυτών από τρίτες χώρες εκτός της Κίνας Όσον αφορά τις εισαγωγές από τρίτες χώρες στις οποίες είναι γνωστή η παρουσία του Anoplophora chinensis (Forster), εκτός από την Κίνα, τα συγκεκριμένα φυτά επιτρέπεται να εισάγονται στην Ένωση εάν ανταποκρίνονται στις ακόλουθες προϋποθέσεις: α) εάν πληρούν τις ειδικές απαιτήσεις για την εισαγωγή όπως ορίζονται στο παράρτημα Ι μέρος Ι Α) σημείο 1)· β) με την επιφύλαξη του άρθρου 13α παράγραφος 1 της οδηγίας 2000/29/ΕΚ, εάν αμέσως μετά την είσοδο στην Ένωση επιθεωρούνται από το αρμόδιο επίσημο όργανο σύμφωνα με το παράρτημα Ι μέρος Ι Α) σημείο 2) της παρούσας απόφασης για την παρουσία του Anoplophora chinensis (Forster) και δεν εντοπίζονται ενδείξεις του εν λόγω οργανισμού. Άρθρο 2α Εισαγωγή των συγκεκριμένων φυτών από την Κίνα 1.1. Όσον αφορά τις εισαγωγές από την Κίνα, τα συγκεκριμένα φυτά επιτρέπεται να εισάγονται στην Ένωση εάν ανταποκρίνονται στις ακόλουθες προϋποθέσεις: α) εάν πληρούν τις ειδικές απαιτήσεις για την εισαγωγή όπως ορίζονται στο παράρτημα Ι μέρος Ι Β) σημείο 1)· β) με την επιφύλαξη του άρθρου 13α παράγραφος 1 της οδηγίας 2000/29/ΕΚ, εάν αμέσως μετά την είσοδο στην Ένωση επιθεωρούνται από το αρμόδιο επίσημο όργανο σύμφωνα με το παράρτημα Ι μέρος Ι Β) σημείο 2) της παρούσας απόφασης για την παρουσία του Anoplophora chinensis (Forster) και δεν εντοπίζονται ενδείξεις του εν λόγω οργανισμού· γ) εάν ο τόπος παραγωγής των εν λόγω φυτών: i) προσδιορίζεται από αποκλειστικό αριθμό μητρώου καταχώρισης ο οποίος έχει αποδοθεί από την εθνική υπηρεσία φυτοπροστασίας της Κίνας, ii) περιλαμβάνεται στην πιο πρόσφατη έκδοση του μητρώου που έχει κοινοποιήσει η Επιτροπή στα κράτη μέλη σύμφωνα με την παράγραφο 3, iii) δεν έχει, κατά τα δύο προηγούμενα χρόνια, αποτελέσει αντικείμενο κοινοποίησης από την Επιτροπή προς τα κράτη μέλη λόγω της αφαίρεσής του από το μητρώο σύμφωνα με την παράγραφο 3, και iv) δεν έχει, κατά τα δύο προηγούμενα χρόνια, αποτελέσει αντικείμενο κοινοποίησης από την Επιτροπή προς τα κράτη μέλη για τους λόγους που αναφέρονται στην παράγραφο 4 ή την παράγραφο 5. 2. Ωστόσο, τα φυτά του είδους Acer spp. δεν επιτρέπεται να εισάγονται στην Ένωση έως την 30ή Απριλίου 2012. Από την 1η Μαΐου 2012, στα φυτά του είδους Acer spp. εφαρμόζεται η παράγραφος 1. 3. Η Επιτροπή κοινοποιεί στα κράτη μέλη το μητρώο των τόπων παραγωγής στην Κίνα που έχει καταρτίσει η εθνική της υπηρεσία φυτοπροστασίας σύμφωνα με το παράρτημα Ι μέρος Ι Β) σημείο 1) στοιχείο β). Εάν η εν λόγω υπηρεσία επικαιροποιήσει το μητρώο αφαιρώντας έναν τόπο παραγωγής είτε επειδή η ίδια η υπηρεσία διαπίστωσε ότι ο τόπος παραγωγής δεν πληροί πλέον τις απαιτήσεις του παραρτήματος Ι μέρος Ι Β) σημείο 1) στοιχείο β) είτε επειδή η Επιτροπή ενημέρωσε την Κίνα σχετικά με τον εντοπισμό του οργανισμού Anoplophora chinensis (Forster) σε συγκεκριμένα φυτά τα οποία εισήχθησαν από έναν από αυτούς τους τόπους παραγωγής και η Κίνα διαβιβάσει στην Επιτροπή επικαιροποιημένη έκδοση του μητρώου, η Επιτροπή κοινοποιεί την επικαιροποιημένη έκδοση του μητρώου στα κράτη μέλη μέσω των ενημερωτικών σελίδων που βρίσκονται στο διαδίκτυο. Εάν η εν λόγω υπηρεσία επικαιροποιήσει το μητρώο συμπεριλαμβάνοντας έναν τόπο παραγωγής επειδή διαπίστωσε ότι ο τόπος παραγωγής αυτός πληροί τις απαιτήσεις του παραρτήματος Ι τμήμα Ι Β) σημείο 1) στοιχείο β) και η Κίνα διαβιβάσει επικαιροποιημένη έκδοση του μητρώου στην Επιτροπή καθώς και τις αναγκαίες επεξηγηματικές πληροφορίες, η Επιτροπή κοινοποιεί την επικαιροποιημένη αυτή έκδοση και, εάν χρειάζεται, τις επεξηγηματικές πληροφορίες στα κράτη μέλη μέσω των ενημερωτικών σελίδων που βρίσκονται στο διαδίκτυο. Μέσω των ενημερωτικών σελίδων που βρίσκονται στο Διαδίκτυο, η Επιτροπή διαθέτει στο κοινό το μητρώο και τις επικαιροποιημένες εκδόσεις του. 4. Εάν κατά τη διάρκεια μιας επιθεώρησης σε καταχωρισμένο τόπο παραγωγής, όπως ορίζεται στο παράρτημα Ι μέρος Ι Β) σημείο 1) στοιχείο β) σημεία ii), iii) και iv), η κινεζική υπηρεσία φυτοπροστασίας διαπιστώσει την παρουσία του οργανισμού Anoplophora chinensis (Forster) και η Επιτροπή ενημερωθεί από την Κίνα σχετικά με τη διαπίστωση αυτή, η Επιτροπή ενημερώνει αμέσως τα κράτη μέλη μέσω των ενημερωτικών σελίδων που βρίσκονται στο διαδίκτυο. Μέσω των ενημερωτικών σελίδων που βρίσκονται στο διαδίκτυο, η Επιτροπή ενημερώνει επίσης σχετικά το κοινό. 5. Εάν η Επιτροπή έχει στοιχεία από πηγές άλλες από αυτές που αναφέρονται στις παραγράφους 3 και 4 σύμφωνα με τα οποία ένας τόπος παραγωγής που περιλαμβάνεται στο μητρώο δεν ανταποκρίνεται πλέον στις απαιτήσεις του παραρτήματος Ι μέρος Ι Β) σημείο 1) στοιχείο β) ή σχετικά με τον εντοπισμό του οργανισμού Anoplophora chinensis (Forster) σε συγκεκριμένα φυτά τα οποία εισήχθησαν από τέτοιου είδους τόπο παραγωγής, κοινοποιεί τις πληροφορίες που αφορούν τον εν λόγω τόπο παραγωγής στα κράτη μέλη μέσω των ενημερωτικών σελίδων που βρίσκονται στο διαδίκτυο. Μέσω των ενημερωτικών σελίδων που βρίσκονται στο διαδίκτυο, η Επιτροπή ενημερώνει επίσης σχετικά το κοινό.». 2. Το παράρτημα I της απόφασης 2008/840/ΕΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 7 Ιουλίου 2010.

Προστασία του περιβάλλοντος

Περιβαλλοντική πολιτική

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 6ης Ιουλίου 2010 σχετικά με μέτρο C 40/07 (πρώην NN 48/07) που έθεσε σε εφαρμογή η Ρουμανία υπέρ της ArcelorMittal Tubular Products Roman S.A. (πρώην Petrotub Roman S.A.) [κοινοποιηθείσα υπό τον αριθμό Ε(2010) 4492] (Το κείμενο στη ρουμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2013/516/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο, Έχοντας υπόψη τη Συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α), Έχοντας υπόψη τις διατάξεις του Παραρτήματος VII και του προσαρτήματος Α του Παραρτήματος VII του Πρωτοκόλλου για τη θέσπιση μεταβατικών μέτρων της Συνθήκης Προσχώρησης της Ρουμανίας, Αφού κάλεσε τα ενδιαφερόμενα μέρη να υποβάλουν τις παρατηρήσεις τους σύμφωνα με την (τις) προαναφερόμενη(-ες) διάταξη(-εις) (1), και αφού έλαβε υπόψη τις παρατηρήσεις αυτές, Εκτιμώντας τα ακόλουθα: I. ΔΙΑΔΙΚΑΣΙΑ (1) Με επιστολή της 2ας Φεβρουαρίου 2007, η Επιτροπή ζήτησε από τη Ρουμανία να υποβάλει πληροφορίες σχετικά με την παραγραφή και την αναδιάρθρωση χρεών της Petrotub Roman S.A. (εφεξής η «Petrotub») προς το Δημόσιο στο πλαίσιο της ιδιωτικοποίησής της το 2003 (μετά από την ιδιωτικοποίηση αυτή, η επιχείρηση μετονομάστηκε σε Mittal Steel Roman και εν συνεχεία σε ArcelorMittal Tubular Products Roman S.A. (2) - εφεξής η «AM Roman»). (2) Με επιστολή της 25ης Σεπτεμβρίου 2007, η Επιτροπή ενημέρωσε τη Ρουμανία ότι αποφάσισε να κινήσει τη διαδικασία του άρθρου 108 παράγραφος 2 της Συνθήκης για τη λειτουργία της Ευρωπαϊκής Ένωσης (3) σε σχέση με πιθανή ενίσχυση που χορηγήθηκε στην ιδιωτικοποίηση της Petrotub. Η εν λόγω απόφαση δημοσιεύθηκε στην Επίσημη Εφημερίδα της Ευρωπαϊκής Ένωσης (4). Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το υπό εξέταση μέτρο. (3) Η Ρουμανία υπέβαλε τις παρατηρήσεις της με επιστολή της 26ης Νοεμβρίου 2007, η οποία καταχωρίσθηκε αυθημερόν. Με επιστολή της 28ης Ιανουαρίου 2008, η οποία καταχωρίσθηκε την 29η Ιανουαρίου 2008, η ArcelorMittal (η μητρική εταιρεία) και η AM Roman (η υπό εξέταση θυγατρική εταιρεία) υπέβαλαν τις παρατηρήσεις τους, οι οποίες κοινοποιήθηκαν στη Ρουμανία στις 12 Φεβρουαρίου 2008. Η Ρουμανία απάντησε με επιστολή της 11ης Μαρτίου 2008, η οποία καταχωρίσθηκε αυθημερόν. (4) Η Επιτροπή ζήτησε συμπληρωματικές πληροφορίες με επιστολές της 26ης Φεβρουαρίου 2009, της 8ης Οκτωβρίου 2009 και της 29ης Ιανουαρίου 2010. Η Ρουμανία απάντησε με επιστολές της 27ης Απριλίου 2009, της 19ης Οκτωβρίου 2009 και της 3ης Φεβρουαρίου 2010, οι οποίες καταχωρίσθηκαν αυθημερόν. II. ΠΕΡΙΓΡΑΦΗ ΤΩΝ ΓΕΓΟΝΟΤΩΝ 1. Η επιχείρηση (5) Η AM Roman είναι παραγωγός χαλύβδινων σωλήνων χωρίς ραφή και έχει την έδρα της στη ρουμανική περιφέρεια του Roman, η οποία λαμβάνει ενίσχυση βάσει του άρθρου 107 παράγραφος 3 στοιχείο α) της ΣΛΕΕ (5). Προτού ιδιωτικοποιηθεί το 2003, η επιχείρηση, η οποία τότε ονομαζόταν Petrotub, ήταν παραγωγός χαλύβδινων σωλήνων χωρίς ραφή, η παραγωγή της οποίας συνίστατο σε χαλύβδινους σωλήνες θερμής και ψυχρής έλασης διαμέτρου από 6 έως 620 mm και πάχους από 0,5 έως 70 mm. Τα προϊόντα αυτά έχουν διάφορες εφαρμογές στους κλάδους παραγωγής ενέργειας (πετρέλαιο, φυσικό αέριο, χημική βιομηχανία, πυρηνική και συμβατική ενέργεια), στη μηχανολογία και στις κατασκευές. Μετά την ιδιωτικοποίηση, η επιχείρηση εξακολούθησε να δραστηριοποιείται στην ίδια αγορά προϊόντων. Σήμερα, η ArcelorMittal Tubular Products Holding B.V. Rotterdam NLD (του ομίλου ArcerlorMittal) κατέχει το 69,76 % της επιχείρησης (6). 2. Το υπό εξέταση μέτρο (6) Την 23η Ιουλίου 2003, η ρουμανική υπηρεσία ιδιωτικοποιήσεων APAPS (νυν AVAS) (7) ανακοίνωσε την πρόθεσή της να προβεί σε πώληση του 70 % των μετοχών της Petrotub. Η ιδιωτικοποίηση πραγματοποιήθηκε μέσω δημόσιου διαγωνισμού. Στις 28 Οκτωβρίου 2003, υπεγράφη συμφωνία πώλησης με την LNM Holdings NV (νυν ArcelorMittal), με τιμή αγοράς 6 εκατ. USD (5,1 εκατ. ευρώ (8)). (7) Στο πλαίσιο της ιδιωτικοποίησης, η APAPS συμφώνησε, εξ ονόματος του ρουμανικού Δημοσίου, να προβεί στην παραγραφή χρέους προς το Δημόσιο ύψους 22,5 εκατ. ευρώ και σε αναδιάρθρωση του υπολοίπου του χρέους προς το Δημόσιο. (8) Το 1998, η Petrotub συνήψε εμπορικό δάνειο ύψους [30-50] (9) εκατ. DEM [15-25 εκατ. ευρώ], με διάρκεια έως το 2011, με τη γερμανική τράπεζα ανάπτυξης Kreditanstalt für Wiederaufbau (εφεξής η «KfW»), με σκοπό την αγορά νέου ελασματουργείου από την Mannesmann AG. Η δέσμη χρηματοδοτικής στήριξης της KfW εξασφαλίσθηκε, στα διάφορα τμήματά της, με κρατικές εγγυήσεις που χορηγήθηκαν από τη Γερμανία και την Αυστρία, καθώς και με τραπεζική εγγύηση που χορήγησε η ρουμανική τράπεζα Bancă Comercială Română (BCR). Για την εγγύηση του γερμανικού Δημοσίου χορηγήθηκε αντεγγύηση του ρουμανικού Δημοσίου. Η ρουμανική αντεγγύηση καλύπτει το 85 % του συνολικού δανείου της KfW, ύψους [30-50] εκατ. DEM. Η Ρουμανία έλαβε από την Petrotub εφάπαξ προμήθεια ύψους [3 %-7 %]. III. Η ΑΠΟΦΑΣΗ ΚΙΝΗΣΗΣ ΤΗΣ ΔΙΑΔΙΚΑΣΙΑΣ (9) Στην απόφαση κίνησης της διαδικασίας, η Επιτροπή ενημέρωσε τη Ρουμανία ότι βάση για την κίνηση της επίσημης διαδικασίας έρευνας αποτελούσε το παράρτημα VII τμήμα Β για την αναδιάρθρωση της χαλυβουργίας του Πρωτοκόλλου της Συνθήκης Προσχώρησης της Ρουμανίας (εφεξής το «παράρτημα VII») και ότι, ελλείψει ειδικών διατάξεων στο παράρτημα VII όσον αφορά το νομικό καθεστώς των ρουμάνων παραγωγών σωλήνων κατά τη χρονική στιγμή της ιδιωτικοποίησης, η Επιτροπή επρόκειτο να διερευνήσει την ύπαρξη κρατικής ενίσχυσης υπέρ της AM Roman και τη συμβατότητα της εν λόγω ενίσχυσης επί της προαναφερόμενης βάσης. (10) Η Επιτροπή επεσήμανε ότι η τιμή αγοράς (5,1 εκατ. ευρώ) δεν καλύπτει τις απώλειες που υπέστη το Δημόσιο με τη μορφή της παραγραφής χρέους προς αυτό, ύψους 22,5 εκατ. ευρώ, που είχε αποδεχθεί η ρουμανική υπηρεσία ιδιωτικοποιήσεων APAPS στο πλαίσιο της ιδιωτικοποίησης. (11) Προτού κινηθεί η επίσημη διαδικασία έρευνας, η Ρουμανία υπέβαλε έκθεση που συνέταξε εξωτερικός σύμβουλος (10) με σκοπό να αποδείξει ότι, υπό τους προσφερθέντες όρους, η ιδιωτικοποίηση αποτελούσε την πλέον συμφέρουσα λύση για το Δημόσιο. (12) Η έκθεση καταλήγει στο συμπέρασμα ότι η ιδιωτικοποίηση οδηγούσε στην πλέον ευνοϊκή κατάσταση για το ρουμανικό Δημόσιο. Στον πίνακα που ακολουθεί αντιπαραβάλλονται τα ποσά που υπολογίζεται ότι θα είχε αποκομίσει καθένα από τα δημόσια πιστωτικά ιδρύματα σε περίπτωση ιδιωτικοποίησης και σε περίπτωση εκκαθάρισης (11). Ιδιωτικοποίηση Εκκαθάριση Ταμείο κοινωνικής ασφάλισης […] εκατ. ευρώ […] εκατ. ευρώ Ταμείο ανεργίας […] εκατ. ευρώ […] εκατ. ευρώ Ταμείο ασφάλισης υγείας […] εκατ. ευρώ […] εκατ. ευρώ APAPS […] εκατ. ευρώ (περιλαμβάνεται η τιμή πώλησης ύψους 5,1 εκατ. ευρώ) 0 Σύνολο Δημοσίου [4-9] εκατ. ευρώ [19-26] εκατ. ευρώ (13) Η έκθεση βασίζεται στην παραδοχή ότι, στην περίπτωση της εκκαθάρισης, θα είχε ενεργοποιηθεί η εγγύηση του 1998, το δε Δημόσιο (διά του Υπουργείου Οικονομικών), θα είχε καταστεί υπεύθυνο για το υπόλοιπο του δανείου που έλαβε η Petrotub το 1998 από την KfW, ήτοι για [15-25] εκατ. ευρώ. Με άλλα λόγια, στο πλαίσιο του σεναρίου της εκκαθάρισης, το Δημόσιο θα είχε τελικώς αποκομίσει μόνο [2-9] εκατ. ευρώ, δηλαδή ποσό μικρότερο από το συνολικό ποσό των [4-9] εκατ. ευρώ που αποκόμισε με την ιδιωτικοποίηση. (14) Στο πλαίσιο της απόφασης κίνησης της διαδικασίας, η Επιτροπή διερωτάται εάν τα αποτελέσματα των σεναρίων της ιδιωτικοποίησης και της εκκαθάρισης θα έπρεπε να είχαν υπολογισθεί συνολικά, για ολόκληρο το Δημόσιο, όπως προτείνει η έκθεση των εμπειρογνωμόνων, ή χωριστά, για κάθε έναν δημόσιο πιστωτή, σύμφωνα με τη νομολογία στην υπόθεση HAMSA (12). (15) Μεταξύ άλλων, η Επιτροπή εξέφρασε αμφιβολίες κατά πόσον η απώλεια των [15-25] εκατ. ευρώ ως αποτέλεσμα της ενεργοποίησης της εγγύησης του 1998 θα μπορούσε να ληφθεί υπόψη για τον υπολογισμό των αποτελεσμάτων της εκκαθάρισης. Σύμφωνα με τη νομολογία στις υποθέσεις HYTASA (13) και Gröditzer (14), θα έπρεπε να γίνει διάκριση μεταξύ, αφενός, των υποχρεώσεων που οφείλει να αναλάβει το Δημόσιο ως μέτοχος της επιχείρησης και, αφετέρου, εκείνων που οφείλει να αναλάβει ως δημόσια αρχή. Ως εκ τούτου, οι δαπάνες που προκύπτουν από ενέργεια δημόσιας αρχής δεν μπορούν να ληφθούν υπόψη για τον υπολογισμό των δαπανών που θα μπορούσε και θα ήταν διατεθειμένος να αναλάβει ιδιωτικός μέτοχος. Η Επιτροπή θεωρεί ότι η έκδοση από το ρουμανικό Υπουργείο Οικονομικών, το 1998, κρατικής εγγύησης υπέρ της Petrotub αποδεικνύει ότι ένας ιδιώτης μέτοχος δεν θα ήταν σε θέση να χορηγήσει τέτοιου είδους εγγύηση. Μια ακόμα ένδειξη σχετικά αποτελεί το γεγονός ότι η εγγύηση του 1998 χορηγήθηκε υπό όρους τους οποίους είναι πιθανόν ότι δεν θα είχε αποδεχθεί ένας ιδιωτικός φορέας. IV. ΠΑΡΑΤΗΡΗΣΕΙΣ ΤΗΣ ΡΟΥΜΑΝΙΚΗΣ ΠΛΕΥΡΑΣ ΚΑΙ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝ (16) Κύριο επιχείρημα που επικαλέστηκε η Ρουμανία στις παρατηρήσεις τις οποίες υπέβαλε στις 27 Νοεμβρίου 2007 ήταν το γεγονός ότι η ιδιωτικοποίηση της Petrotub τον Οκτώβριο του 2003 δεν παρείχε πλεονέκτημα στην Petrotub ή στον αγοραστή και ότι, επομένως, η πράξη δεν περιείχε στοιχείο κρατικής ενίσχυσης κατά την έννοια του άρθρου 107 παράγραφος 1 της ΣΛΕΕ. (17) Καταρχάς, η Ρουμανία υπογράμμισε ότι η Petrotub πωλήθηκε μέσω ανοικτής, διαφανούς και άνευ όρων διαδικασίας διαγωνισμού, γεγονός το οποίο, κατά την άποψή των ρουμανικών αρχών, δείχνει ότι η Petrotub πωλήθηκε σε αγοραία τιμή και ότι ο αγοραστής δεν αποκόμισε κανένα πλεονέκτημα ως αποτέλεσμα της αγοράς. Δεύτερον, η Ρουμανία θεωρεί ότι ενήργησε όπως ακριβώς θα είχε ενεργήσει οιοσδήποτε ιδιώτης πωλητής: μεταξύ του σεναρίου της ιδιωτικοποίησης και αυτού της εκκαθάρισης, το Δημόσιο επέλεξε το πλέον συμφέρον σενάριο αποκλειστικά με χρηματοοικονομικά κριτήρια, χωρίς να λάβει υπόψη μη εμπορικούς ή πολιτικούς παράγοντες, όπως αυτοί οι οποίοι εκ φύσεως χαρακτηρίζουν την άσκηση δημόσιας εξουσίας. (18) Όσον αφορά αυτό το δεύτερο επιχείρημα, η Ρουμανία επεσήμανε ότι, βάσει της εθνικής νομοθεσίας, η υπηρεσία ιδιωτικοποιήσεων AVAS είναι υπεύθυνη και αρμόδια για τον υπολογισμό και την αντιπαραβολή των συνολικών αποτελεσμάτων της ιδιωτικοποίησης και της εκκαθάρισης εν σχέσει προς τον κρατικό προϋπολογισμό ως σύνολο. Με άλλα λόγια, η υπηρεσία ιδιωτικοποιήσεων επιλέγει το σενάριο που είναι το πλέον συμφέρον για τον κρατικό προϋπολογισμό ως σύνολο, ακριβώς όπως θα έπραττε μια μεγάλη εταιρεία χαρτοφυλακίου με πολλούς πιστωτές. Από αυτή την προοπτική, αντίθετα από την άποψη της Επιτροπής, το Δημόσιο ούτε μπορούσε ούτε όφειλε να εκτιμήσει τα αποτελέσματα της ιδιωτικοποίησης και της εκκαθάρισης για κάθε έναν από τους υπόψη δημόσιους οργανισμούς. (19) Επιπλέον, κατά την εκτίμηση των αποτελεσμάτων της εκκαθάρισης, το Δημόσιο δικαιούταν να λάβει υπόψη την απώλεια που συνεπήγετο η ενεργοποίηση της εγγύησης του 1998, δεδομένου ότι ένας ιδιώτης επενδυτής θα είχε επίσης χορηγήσει στην Petrotub παρόμοια εγγύηση, υπό τους ίδιους όρους. Η επιχείρηση δεν ήταν προβληματική κατά τη χρονική στιγμή της χορήγησης της εγγύησης, το δε ασφάλιστρο κινδύνου που χρεώθηκε στην Petrotub για τη χορήγηση της εγγύησης συνιστούσε επαρκή αμοιβή για εγγύηση μετόχου εκδοθείσα υπέρ επιχείρησης η οποία, τη συγκεκριμένη χρονική στιγμή, βρισκόταν σε καλή κατάσταση. (20) Εξάλλου, η εγγύηση του 1998 πρέπει να αξιολογηθεί από την άποψη των σχετικών κανόνων περί κρατικών ενισχύσεων που ίσχυαν εκείνη την περίοδο. Η ανακοίνωση της Επιτροπής για τη βραχυπρόθεσμη ασφάλιση εξαγωγικών πιστώσεων, η οποία ήταν εφαρμοστέα εκείνη την περίοδο, απέκλειε τη μακροπρόθεσμη ασφάλιση εξαγωγικών πιστώσεων από το πεδίο της διαδικασίας έρευνας του άρθρου 107 παράγραφος 1 της ΣΛΕΕ (τότε άρθρο 87 παράγραφος 1 της Συνθήκης ΕΚ) (15). Η Ρουμανία υπογράμμισε επίσης ότι το 1998, όταν χορηγήθηκε η εγγύηση, η Petrotub ήταν παραγωγός σωλήνων και ως τέτοια δεν καλυπτόταν από τον ορισμό του χάλυβα ΕΚΑΧ ούτε από τις διατάξεις του πρωτοκόλλου 2 σχετικά με τον χάλυβα ΕΚΑΧ της Ευρωπαϊκής Συμφωνίας. (21) Η AM Roman και η μητρική της εταιρεία ArcelorMittal συντάχθηκαν πλήρως με τα επιχειρήματα της Ρουμανίας. Ομοίως, οι εν λόγω εταιρείες υπογράμμισαν ότι, βάσει, αφενός, της ρουμανικής νομοθεσίας που ίσχυε τη δεδομένη χρονική στιγμή και, αφετέρου, των κανόνων περί κρατικών ενισχύσεων της Ευρωπαϊκής Συμφωνίας, η κρατική εγγύηση που χορηγήθηκε υπέρ της Petrotub το 1998 δεν συνιστά κρατική ενίσχυση. Εξάλλου, η εγγύηση του 1998 συνιστούσε σαφώς εκτελεστή εμπορική υποχρέωση που είχε αναλάβει το Δημόσιο υπό την ιδιότητά του ως πλειοψηφούντος μετόχου της εταιρείας, η οποία μπορεί, ως εκ τούτου, να περιληφθεί στον υπολογισμό του κόστους της εκκαθάρισης. Επίσης, η ArcelorMittal υπογράμμισε το γεγονός ότι κατέβαλε αγοραίο τίμημα για την αγορά της Petrotub και ότι, κατά συνέπεια, οιοδήποτε πλεονέκτημα προέκυπτε από την ιδιωτικοποίηση (πράγμα που δεν συμβαίνει) θα απέβαινε εν πάση περιπτώσει προς όφελος του Δημοσίου ως πωλητή. V. ΑΞΙΟΛΟΓΗΣΗ 1. Εφαρμοστέο δίκαιο και αρμοδιότητα της Επιτροπής (22) Η παρούσα διαδικασία αφορά γεγονότα που έλαβαν χώρα πριν από την προσχώρηση της Ρουμανίας στην Ευρωπαϊκή Ένωση (1 Ιανουαρίου 2007). Η Petrotub ιδιωτικοποιήθηκε τον Οκτώβριο του 2003. Ομοίως, το 1998, το ρουμανικό Δημόσιο χορήγησε εγγύηση υπέρ της Petrotub σε σχέση με δάνειο από την KfW ύψους [30-50] εκατ. DEM με σκοπό την αγορά νέου ελασματουργείου. Η εγγύηση του 1998 συνδέεται με την ιδιωτικοποίηση του 2003 στον βαθμό που η Ρουμανία υποστήριξε ότι, κατά την αξιολόγηση της πράξης ιδιωτικοποίησης βάσει του κριτηρίου του ιδιώτη επενδυτή σε οικονομία της αγοράς, θα πρέπει να ληφθεί υπόψη το κόστος της πράξης αυτής σε περίπτωση εκκαθάρισης. (23) Κατά γενικό κανόνα, τα άρθρα 107-108 της ΣΛΕΕ δεν εφαρμόζονται επί μέτρων που χορηγήθηκαν πριν από την προσχώρηση και τα οποία δεν τυγχάνουν, πλέον, εφαρμογής μετά την προσχώρηση (16). Κατά παρέκκλιση από τον εν λόγω γενικό κανόνα, και επομένως κατ’ εξαίρεση, η Επιτροπή είναι αρμόδια να εξετάσει κρατική ενίσχυση που χορηγήθηκε από τη Ρουμανία στο πλαίσιο της αναδιάρθρωσης του τομέα της χαλυβουργίας της πριν από την προσχώρηση βάσει του παραρτήματος VII της Συνθήκης Προσχώρησης της Ρουμανίας (17). (24) Το παράρτημα VII περιλαμβάνει διατάξεις οι οποίες επιτρέπουν στη Ρουμανία να ολοκληρώσει την αναδιάρθρωση της χαλυβουργίας της όπως αυτή δρομολογήθηκε πριν από την προσχώρηση. Η αναδιάρθρωση της ρουμανικής χαλυβουργίας πριν από την προσχώρηση πραγματοποιήθηκε βάσει του πρωτοκόλλου 2 σχετικά με τον χάλυβα ΕΚΑΧ της Ευρωπαϊκής Συμφωνίας (εφεξής το «πρωτόκολλο 2»), όπως επεκτάθηκε με το πρόσθετο πρωτόκολλο που υπεγράφη στις 23 Οκτωβρίου 2002 (εφεξής το «πρόσθετο πρωτόκολλο»). (25) Το πρωτόκολλο 2 παρείχε στη Ρουμανία πενταετή «περίοδο χάριτος», από το 1993 έως το τέλος του 1998, με σκοπό την αναδιάρθρωση της ρουμανικής βιομηχανίας χάλυβα ΕΚΑΧ ενόψει της προσχώρησης της χώρας. Η εν λόγω «περίοδος χάριτος» παρατάθηκε έως το τέλος του 2004 μέσω πρόσθετου πρωτοκόλλου, το οποίο εγκρίθηκε με την απόφαση του Συμβουλίου της 29ης Ιουλίου 2002 και υπεγράφη στις 23 Οκτωβρίου 2002. Κατά τη διάρκεια της συνολικής «περιόδου χάριτος» που προέκυψε, δηλαδή από το 1993 έως το τέλος του 2004, επετράπη στη Ρουμανία η χορήγηση ενίσχυσης αναδιάρθρωσης στον τομέα της χαλυβουργίας υπό τους όρους που καθορίζονται στο πρωτόκολλο 2 (όπως επεκτάθηκε με το πρόσθετο πρωτόκολλο) και βάσει του εθνικού προγράμματος αναδιάρθρωσης (εφεξής «ΕΠΑ») που συμφωνήθηκε με την Κοινότητα. Το ΕΠΑ της Ρουμανίας εγκρίθηκε από το Συμβούλιο στις 18 Ιουλίου 2005 (18). (26) Το παράρτημα VII αποτελεί «μηχανισμό ασφαλείας», ο οποίος επιτρέπει στην Επιτροπή να παρακολουθεί, μετά την 1η Ιανουαρίου 2007 (ημερομηνία προσχώρησης), τις ενισχύσεις που χορήγησε η Ρουμανία στον τομέα της χαλυβουργίας πριν από την προσχώρηση, βάσει του πρωτοκόλλου 2 (όπως επεκτάθηκε με το πρόσθετο πρωτόκολλο) και βάσει του ΕΠΑ. Επιπλέον, το παράρτημα VII αναθέτει στην Επιτροπή την εξουσία ανάκτησης των ενισχύσεων που χορηγήθηκαν κατά παράβαση του πρωτοκόλλου 2 και του ΕΠΑ. Ως εκ τούτου, το παράρτημα VII αποτελεί lex specialis ο οποίος επιτρέπει, σε εξαιρετικές περιπτώσεις και κατά παρέκκλιση από το γενικό καθεστώς, την αναδρομική παρακολούθηση και εξέταση των κρατικών ενισχύσεων που χορήγησε η Ρουμανία στη ρουμανική βιομηχανία χάλυβα πριν από την προσχώρηση. Σε πρόσφατες αποφάσεις περί κρατικών ενισχύσεων που χορηγήθηκαν πριν από την προσχώρηση σε πολωνικές χαλυβουργίες (19), το Δικαστήριο επιβεβαίωσε ότι το πρωτόκολλο 8 της Συνθήκης Προσχώρησης της Πολωνίας αποτελεί lex specialis, που περιλαμβάνει διατάξεις ισοδύναμες με αυτές του παραρτήματος VII. (27) Στο πλαίσιο της παρούσας διαδικασίας, η Επιτροπή θα πρέπει να αξιολογήσει εάν η κατ’ εξαίρεση αρμοδιότητα αναδρομικού ελέγχου που περιγράφεται στις αιτιολογικές σκέψεις (23)-(26) ανωτέρω καλύπτει επίσης και τα μέτρα που χορήγησε η Ρουμανία στους παραγωγούς σωλήνων πριν από την προσχώρηση. Προς τον σκοπό αυτόν, θα πρέπει να ερμηνευθούν οι νομικές βάσεις που εφαρμόζονται στην παρούσα υπόθεση, δηλαδή το παράρτημα VII σε συνδυασμό με το πρωτόκολλο 2 για το πρόσθετο πρωτόκολλο προκειμένου να καθορισθεί εάν οι διατάξεις τους καλύπτουν τα μέτρα που χορηγήθηκαν στους ρουμάνους παραγωγούς σωλήνων πριν από την προσχώρηση. (28) Βάσει μιας γενικώς αναγνωρισμένης αρχής δικαίου, οι διατάξεις ενός lex specialis ο οποίος συνιστά παρέκκλιση από το γενικό καθεστώς, είναι ερμηνευτέες συσταλτικά. Η ερμηνεία των προαναφερόμενων νομικών βάσεων συσταλτικά (βλ. αιτιολογικές σκέψεις (29)-(43) ανωτέρω) οδηγεί στο συμπέρασμα ότι η κατ’ εξαίρεση αρμοδιότητα αναδρομικού ελέγχου της Επιτροπής περιορίζεται στις (ενδεχόμενες) ενισχύσεις που χορηγήθηκαν πριν από την προσχώρηση σε παραγωγούς χάλυβα ΕΚΑΧ, και ως εκ τούτου αποκλείει (ενδεχόμενες) ενισχύσεις που χορηγήθηκαν σε παραγωγούς σωλήνων. (29) Οι παράγραφοι 12 και 17 του παραρτήματος VII προσδιορίζουν τις αρμοδιότητες παρακολούθησης και αναδρομικού ελέγχου της Επιτροπής όσον αφορά στις κρατικές ενισχύσεις που χορηγήθηκαν στη ρουμανική χαλυβουργία πριν από την προσχώρηση. Η παράγραφος 12 εξουσιοδοτεί την Επιτροπή και το Συμβούλιο να παρακολουθούν τη θέση σε εφαρμογή του ρουμανικού ΕΠΑ πριν και μετά την προσχώρηση, έως το 2009. Η παράγραφος 17 εξουσιοδοτεί την Επιτροπή να διατάσσει την ανάκτηση των κρατικών ενισχύσεων που χορηγήθηκαν κατά παράβαση των παραγράφων 1-3 του παραρτήματος VII (όπως αναφέρεται στις αιτιολογικές σκέψεις (30)-(32) κατωτέρω). (30) Η παράγραφος 1 του παραρτήματος VII προβλέπει ότι οι κρατικές ενισχύσεις που χορηγήθηκαν από τη Ρουμανία για την αναδιάρθρωση «συγκεκριμένων μερών της ρουμανικής χαλυβουργίας» από το 1993 έως το 2004 θεωρείται συμβατή με την κοινή αγορά υπό τον όρο ότι: «[…] η περίοδος που προβλέπεται στο άρθρο 9 παράγραφος 4 του Πρωτοκόλλου αριθ. 2 για τα προϊόντα ΕΚΑΧ στην Ευρωπαϊκή Συμφωνία […] έχει παραταθεί έως την 31η Δεκεμβρίου 2005»· οι όροι που προβλέπονται στο ΕΠΑ έχουν τηρηθεί· καμία κρατική ενίσχυση, υπό οιαδήποτε μορφή, δεν χορηγείται ούτε καταβάλλεται στις χαλυβουργίες που καλύπτονται από το ΕΠΑ από την 1η Ιανουαρίου 2005· και «[…] δεν χορηγείται ούτε καταβάλλεται καμία κρατική ενίσχυση για την αναδιάρθρωση της ρουμανικής χαλυβουργίας μετά τις 31 Δεκεμβρίου 2004». Επίσης, προβλέπεται ότι: «Για τους σκοπούς των παρουσών διατάξεων και του Προσαρτήματος Α, ως κρατική ενίσχυση για αναδιάρθρωση νοείται κάθε μέτρο που αφορά χαλυβουργικές εταιρείες το οποίο συνιστά κρατική ενίσχυση κατά την έννοια του άρθρου 87 παράγραφος 1 της Συνθήκης ΕΚ και το οποίο δεν μπορεί να θεωρείται ως συμβατό με την κοινή αγορά σύμφωνα με τους συνήθεις κανόνες που εφαρμόζονται στην Κοινότητα». (31) Η παράγραφος 2 του παραρτήματος VII ορίζει ότι μόνον οι εταιρείες που απαριθμούνται ως δικαιούχες εταιρείες του ΕΠΑ είναι επιλέξιμες για κρατική ενίσχυση χαλυβουργίας κατά την περίοδο 1993-2004. (32) Η παράγραφος 6 του παραρτήματος VII ορίζει ότι οι εταιρίες οι οποίες δεν απαριθμούνται ως δικαιούχες εταιρείες του ΕΠΑ «δεν δικαιούνται κρατικής ενίσχυσης για αναδιάρθρωση ούτε καμία άλλη ενίσχυση», αλλά ούτε υποχρεούνται να μειώσουν την παραγωγή τους. (33) Το πρώτο εδάφιο της παραγράφου 1 του παραρτήματος VII κάνει ρητή μνεία του άρθρου 9 παράγραφος 4 του πρωτοκόλλου 2, όπως επεκτάθηκε με το πρόσθετο πρωτόκολλο που υπεγράφη στις 23 Οκτωβρίου 2002. Το πρωτόκολλο 2 αφορά αποκλειστικά τον χάλυβα ΕΚΑΧ, και μάλιστα απαριθμεί τα προϊόντα χάλυβα ΕΚΑΧ σε ένα παράρτημα. Στο εν λόγω παράρτημα, επαναλαμβάνεται ο κατάλογος των προϊόντων ΕΚΑΧ του παραρτήματος 1 της Συνθήκης ΕΚΑΧ, όπου ο ορισμός των «προϊόντων χάλυβα» εξαιρεί ρητώς τους σωλήνες [«οι χαλυβδοσωλήνες (με ή χωρίς ραφή) […] οι ολκομετρημένες ράβδοι και τα χυτεύματα σιδήρου· (οι σωλήνες κάθε είδους και τα εξαρτήματα σωληνώσεων, και άλλα χυτεύματα σιδήρου)»]. (34) Η Συνθήκη ΕΚΑΧ έληξε στις 23 Ιουλίου 2002. Έκτοτε, οι κρατικές ενισχύσεις στη χαλυβουργία υπάγονται στο γενικό καθεστώς ΕΚ. Επ’ ευκαιρία αυτής της αλλαγής, αποφασίστηκε να διευρυνθεί ο ορισμός του ευρωπαϊκού τομέα χαλυβουργίας ώστε να περιλαμβάνει και τους παραγωγούς σωλήνων. Τούτο κωδικοποιήθηκε στο άρθρο 27 και στο παράρτημα Β του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια (20), στο οποίο ο τομέας της χαλυβουργίας της ΕΕ ορίσθηκε κατά τρόπο τέτοιο ώστε να περιλαμβάνει τους χαλυβδοσωλήνες χωρίς ραφή και τους συγκολλημένους σωλήνες μεγάλων διαστάσεων (διαμέτρου μεγαλύτερης των 406,4 mm). Αυτός ο διευρυμένος ορισμός του τομέα της χαλυβουργίας περιλήφθηκε εν συνεχεία στο παράρτημα I των κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα 2007-2013 (21), και στο σημείο 29 του άρθρου 2 του γενικού κανονισμού απαλλαγής κατά κατηγορία (22). (35) Παρόλα αυτά, ούτε το πρωτόκολλο 2 ούτε το πρόσθετο πρωτόκολλο δεν τροποποιήθηκαν κατά τρόπο ρητό ώστε να περιλάβουν αυτόν τον διευρυμένο ορισμό του τομέα της χαλυβουργίας της ΕΕ ο οποίος περιλαμβάνει τους παραγωγούς σωλήνων. Το πρωτόκολλο 2 έληξε στις 31 Δεκεμβρίου 1997. Το πρόσθετο πρωτόκολλο παρέτεινε τη διάρκεια ισχύος του πρωτοκόλλου 2 από την 1η Ιανουαρίου 1998 κατά 8 επιπλέον έτη ή έως την ημερομηνία προσχώρησης της Ρουμανίας (ανάλογα με το ποια ημερομηνία θα επέλθει νωρίτερα). Το πρόσθετο πρωτόκολλο αναφέρεται εν γένει στα «προϊόντα χάλυβα», αλλά το πεδίο εφαρμογής του συνδέεται επίσης ρητώς με το άρθρο 9 παράγραφος 4 του πρωτοκόλλου 2, το οποίο αφορά αποκλειστικά τα προϊόντα χάλυβα ΕΚΑΧ. Ιδιαίτερα, βάσει του άρθρου 2 του πρόσθετου πρωτοκόλλου, η επέκταση του πρωτοκόλλου 2 πραγματοποιήθηκε υπό τον όρο ότι η Ρουμανία θα υπέβαλλε στην Επιτροπή ένα ΕΠΑ και επιχειρηματικά σχέδια για τις δικαιούχες εταιρείες του ΕΠΑ. Αμφότερα έπρεπε να «πληρούν τις προϋποθέσεις που καθορίζονται στο άρθρο 9 παράγραφος 4 του πρωτοκόλλου 2 της Ευρωπαϊκής Συμφωνίας και να έχουν αξιολογηθεί και εγκριθεί από την αρμόδια εθνική αρχή για τον έλεγχο των κρατικών ενισχύσεων (το Συμβούλιο Ανταγωνισμού)» (36) Συνεπώς, επιβάλλεται το συμπέρασμα ότι η παράγραφος 17, ερμηνευόμενη υπό το πρίσμα των παραγράφων 1-2 και 6 του παραρτήματος VII, σε συνδυασμό με το πρωτόκολλο 2 και με το πρόσθετο πρωτόκολλο, δεν παρέχει στην Επιτροπή την αρμοδιότητα να ελέγχει τις ενισχύσεις που χορηγήθηκαν σε ρουμάνους παραγωγούς σωλήνων πριν από την προσχώρηση, και δη κατά την περίοδο 1993-2004. (37) Πέραν της νομικής ερμηνείας του πεδίου εφαρμογής των σχετικών νομικών βάσεων [δηλαδή του παραρτήματος VII, του πρωτοκόλλου 2 και του πρόσθετου πρωτοκόλλου - βλ. αιτιολογικές σκέψεις (29)-(36) ανωτέρω], η Επιτροπή εξέτασε επίσης το ερώτημα εάν οι διατάξεις εφαρμογής των διατάξεων περί κρατικών ενισχύσεων της Ευρωπαϊκής Συμφωνίας και του πρωτοκόλλου 2, όπως εγκρίθηκαν από την Κοινότητα και τη Ρουμανία το 2001 (εφεξής «οι διατάξεις εφαρμογής» (23)), είναι ουσιαστικές για τον καθορισμό του πεδίου αρμοδιότητας της Επιτροπής όσον αφορά τη διενέργεια αναδρομικού ελέγχου των μέτρων που (ενδεχομένως) εφάρμοσε η Ρουμανία υπέρ των παραγωγών σωλήνων πριν από την προσχώρηση. (38) Κατά γενική αρχή, οι διατάξεις εφαρμογής περιλαμβάνουν διαδικαστικούς κανόνες διαφορετικούς από τις ουσιαστικές διατάξεις περί κρατικών ενισχύσεων που περιλαμβάνονται στην Ευρωπαϊκή Συμφωνία και στο πρωτόκολλο 2. Σημειωτέον, ωστόσο, ότι οι διατάξεις εφαρμογής περιλαμβάνουν επίσης ειδικές διατάξεις περί των κριτηρίων αξιολόγησης του συμβιβάσιμου της ενίσχυσης με την Ευρωπαϊκή Συμφωνία και με το πρωτόκολλο 2 αντιστοίχως. (39) Στην πρώτη πρόταση του άρθρου 2 παράγραφος 1 των διατάξεων εφαρμογής προβλέπονται τα ακόλουθα: «Η κατά το άρθρο 1 εκτίμηση της συμβατότητας μεμονωμένων ενισχύσεων και προγραμμάτων ενισχύσεων με την Ευρωπαϊκή Συμφωνία, πραγματοποιείται με βάση τα κριτήρια που συνεπάγεται η εφαρμογή των κανόνων του άρθρου 87 της συνθήκης για την ίδρυση της Ευρωπαϊκής Κοινότητας, συμπεριλαμβανομένου του παρόντος και μελλοντικού παράγωγου δικαίου και των πλαισίων, οδηγιών και άλλων σχετικών κοινοτικών διοικητικών πράξεων, της νομολογίας του Πρωτοδικείου και του Δικαστηρίου των Ευρωπαϊκών Κοινοτήτων και αποφάσεων του Συμβουλίου Σύνδεσης κατά το άρθρο 4 παράγραφος 3». Η πρόταση αυτή θεσπίζει τη γενική αρχή, σύμφωνα με την οποία τα ουσιαστικά κριτήρια αξιολόγησης της συμβατότητας της ενίσχυσης με την Ευρωπαϊκή Συμφωνία είναι «εξελικτικά», υπό την έννοια ότι λαμβάνουν υπόψη τις αλλαγές/εξελίξεις που πραγματοποιούνται με την πάροδο του χρόνου στη νομοθεσία και τη νομολογία της ΕΕ. (40) Στη δεύτερη πρόταση του άρθρου 2 παράγραφος 1 των διατάξεων εφαρμογής γίνεται ιδιαίτερη μνεία στα κριτήρια συμβατότητας δυνάμει του πρωτοκόλλου 2: «Στην περίπτωση που οι ενισχύσεις και τα προγράμματα ενισχύσεων προορίζονται για προϊόντα που καλύπτονται από το πρωτόκολλο αριθ. 2 της Ευρωπαϊκής Συμφωνίας, η πρώτη πρόταση της παρούσας παραγράφου εφαρμόζεται πλήρως με την εξαίρεση ότι η εκτίμηση της συμβατότητας δεν θα γίνεται βάσει των κριτηρίων που προκύπτουν από την εφαρμογή των κανόνων του άρθρου 87 της συνθήκης για την ίδρυση της Ευρωπαϊκής Κοινότητας αλλά βάσει των κριτηρίων που προκύπτουν από την εφαρμογή των διατάξεων περί κρατικών ενισχύσεων της συνθήκης για την ίδρυση της Ευρωπαϊκής Κοινότητας Άνθρακα και Χάλυβα». Υπογραμμίζεται ότι από τη διατύπωση αυτής της προτάσεως προκύπτει σαφώς ότι, αντίθετα από την περίπτωση των γενικών ενισχύσεων, στις οποίες αναφέρεται η πρώτη πρόταση του άρθρου 2 παράγραφος 1 (βλ. αιτιολογική σκέψη (39) ανωτέρω), στην περίπτωση των ενισχύσεων που καλύπτονται από το πρωτόκολλο 2, η εξέλιξη των κριτηρίων συμβατότητας συνδέεται με τη Συνθήκη ΕΚΑΧ. Δεν γίνεται συγκεκριμένη αναφορά στην εξέλιξη των κριτηρίων συμβατότητας μετά τη λήξη της Συνθήκης ΕΚΑΧ το 2002. (41) Το άρθρο 2 παράγραφοι 2 και 3 των διατάξεων εφαρμογής θεσπίζει τον μηχανισμό βάσει του οποίου η Ρουμανία οφείλει να λαμβάνει υπόψη τις αλλαγές των κριτηρίων συμβατότητας της EE. Συγκεκριμένα, η Ρουμανία πρέπει να ενημερώνεται για οποιεσδήποτε μη δημοσιευθείσες τροποποιήσεις των κοινοτικών κριτηρίων συμβατότητας, και «αν οι τροποποιήσεις αυτές δεν αποτελέσουν αντικείμενο αντιρρήσεων από τη Ρουμανία εντός τριών μηνών από την παραλαβή των σχετικών επίσημων πληροφοριών, καθιερώνονται πλέον ως κριτήρια συμβατότητας όπως προβλέπεται στην παράγραφο 1 του παρόντος άρθρου. Αν όμως προβληθούν αντιρρήσεις από τη Ρουμανία για τις τροποποιήσεις αυτές, και λαμβάνοντας υπόψη τη νομοθετική προσέγγιση που προβλέπει η Ευρωπαϊκή Συμφωνία, διεξάγονται διαβουλεύσεις σύμφωνα με τα άρθρα 7 και 8 των παρουσών διατάξεων». (42) Ακόμα και εάν η Ρουμανία δεν είχε προβάλει αντιρρήσεις εντός τριών μηνών για την τροποποίηση που πραγματοποιήθηκε στον κοινοτικό ορισμό του τομέα της χαλυβουργίας, ο οποίος το 2002 διευρύνθηκε ώστε να περιλαμβάνει και τους παραγωγούς σωλήνων, οι εν λόγω τροποποιήσεις της κοινοτικής νομοθεσίας δεν θα μπορούσαν να έχουν εφαρμογή σε μέτρα τα οποία δεν εμπίπτουν στο πεδίο εφαρμογής της Ευρωπαϊκής Συμφωνίας, δηλ. στα μέτρα τα οποία δεν καλύπτονταν από τη Συνθήκη ΕΚΑΧ. Επιπλέον, το παράρτημα VII αποτελεί lex specialis, και κατά συνέπεια, για τον καθορισμό του πεδίου εφαρμογής του, η Επιτροπή δεν μπορεί να στηριχθεί στη διεύρυνση του ορισμού του τομέα της χαλυβουργίας της EE που πραγματοποιήθηκε μετά την εκπνοή της Συνθήκης ΕΚΑΧ. Συνάγεται, επομένως, το συμπέρασμα ότι πρέπει να γίνει σαφής διάκριση μεταξύ, αφενός, του «εξελικτικού» χαρακτήρα του δικαίου που εφαρμόζεται στις κρατικές ενισχύσεις που χορηγήθηκαν υπέρ του ρουμανικού τομέα χαλυβουργίας πριν από την προσχώρηση στην EE δυνάμει της Ευρωπαϊκής Συμφωνίας και, αφετέρου, της κατ’ ανάγκη συσταλτικής ερμηνείας του πεδίου αρμοδιότητας της Επιτροπής να διενεργεί αναδρομικό έλεγχο όπως προκύπτει από το παράρτημα VII, το πρωτόκολλο 2 και το πρόσθετο πρωτόκολλο. VI. ΣΥΜΠΕΡΑΣΜΑΤΑ (43) Επί τη βάσει των προαναφερόμενων εκτιμήσεων, (βλ. ιδίως αιτιολογικές σκέψεις (36) και (42) ανωτέρω), η Επιτροπή καταλήγει στο συμπέρασμα ότι δεν έχει αρμοδιότητα να προβεί στην εξέταση των μέτρων που χορηγήθηκαν υπέρ των ρουμάνων παραγωγών σωλήνων πριν από την προσχώρηση, και δη κατά την περίοδο 1993-2004, βάσει του παραρτήματος VII. Η παρούσα διαδικασία περατώνεται δεδομένης της έλλειψης αρμοδιότητας της Επιτροπής να αξιολογήσει τα υπό εξέταση μέτρα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η επίσημη διαδικασία έρευνας που προβλέπεται στο άρθρο 108 παράγραφος 2 της ΣΛΕΕ, η οποία κινήθηκε με επιστολή που απευθύνθηκε στη Ρουμανία στις 25 Σεπτεμβρίου 2007, περατώνεται λόγω του γεγονότος ότι η Επιτροπή δεν διαθέτει αρμοδιότητα, κατά την έννοια των διατάξεων του παραρτήματος VII μέρος Β της Συνθήκης Προσχώρησης της Ρουμανίας, να εξετάσει τα μέτρα που χορηγήθηκαν από τη Ρουμανία στο πλαίσιο της ιδιωτικοποίησης της Petrotub Roman S.A. το 2003. Άρθρο 2 Η παρούσα απόφαση απευθύνεται στη Ρουμανία. Βρυξέλλες, 6 Ιουλίου 2010.

Εμπράγματο Δίκαιο

Αστικό Δίκαιο


ΚΑΝΟΝΙΣΜΌΣ (ΕΕ) αριθ. 594/2010 ΤΗΣ ΕΠΙΤΡΟΠΉΣ της 6ης Ιουλίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει οτις 7 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Ιουλίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 591/2010 ΤΗΣ ΕΠΙΤΡΟΠΉΣ της 5ης Ιουλίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει οτις 6 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουλίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 592/2010 ΤΗΣ ΕΠΙΤΡΟΠΉΣ της 5ης Ιουλίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 877/2009 για την περίοδο 2009/10 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2009/10 καθορίστηκαν στον κανονισμό (ΕΚ) αριθ. 877/2009 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 577/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΚ) αριθ. 877/2009 για την περίοδο 2009/10, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 6 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουλίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 587/2010 ΤΗΣ ΕΠΙΤΡΟΠΉΣ της 2ας Ιουλίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει οτις 3 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 595/2010 ΤΗΣ ΕΠΙΤΡΟΠΉΣ της 2ας Ιουλίου 2010 σχετικά με την τροποποίηση των παραρτημάτων VIII, Χ και ΧΙ και του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 32 παράγραφος 1, Εκτιμώντας τα ακόλουθα: (1) Με τον κανονισμό (ΕΚ) αριθ. 1774/2002 καθορίζονται κανόνες για την υγεία των ζώων και για τη δημόσια υγεία σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο. Ο κανονισμός προβλέπει ότι η μεταποιημένη ζωική πρωτεΐνη και άλλα μεταποιημένα προϊόντα που μπορούν να χρησιμοποιηθούν ως υλικό ζωοτροφών πρέπει να διατίθενται στην αγορά μόνον αν έχουν υποστεί μεταποίηση σύμφωνα με το παράρτημα VII του εν λόγω κανονισμού. Επιπλέον, ο κανονισμός (ΕΚ) αριθ. 1774/2002 προβλέπει ότι τροφές για ζώα συντροφιάς, δερμάτινα κόκαλα για σκύλους και τεχνικά προϊόντα καθώς και εκείνα τα ζωικά υποπροϊόντα που αναφέρονται στο παράρτημα VIII πρέπει να διατίθενται στην αγορά μόνον αν πληρούν τις ειδικές απαιτήσεις που ορίζονται στο εν λόγω παράρτημα. (2) Το κεφάλαιο V του παραρτήματος VIII του κανονισμού (ΕΚ) αριθ. 1774/2002 καθορίζει σήμερα τις εναρμονισμένες απαιτήσεις για τη διάθεση στην αγορά και την εισαγωγή ορού ιπποειδών. Ωστόσο, ορισμένα κράτη μέλη, εμπορικοί εταίροι και οικονομικοί φορείς εξέφρασαν το ενδιαφέρον τους για τη χρήση αίματος και ευρύτερου φάσματος προϊόντων αίματος από ιπποειδή, καταγωγής τόσο Ένωσης όσο και τρίτης χώρας, για τεχνικούς σκοπούς στην Ένωση. Είναι αναγκαίο, προκειμένου να διευκολυνθεί η χρήση αυτού του αίματος και αυτών των προϊόντων αίματος, να οριστούν απαιτήσεις σχετικά με την υγεία των ζώων όσον αφορά τη χρήση τους για τεχνικούς σκοπούς. Οι απαιτήσεις αυτές πρέπει να μετριάζουν τους δυνητικούς κινδύνους μετάδοσης ορισμένων ασθενειών υποχρεωτικής δήλωσης που απαριθμούνται στην οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2) με βάση τα διαθέσιμα επιστημονικά στοιχεία. Ειδικότερα, το αίμα πρέπει να προέρχεται από σφαγεία που έχουν εγκριθεί σύμφωνα με τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3) ή από εγκαταστάσεις εγκεκριμένες και εποπτευόμενες από την αρμόδια αρχή της τρίτης χώρας για το σκοπό της συλλογής αίματος, όπως εκμεταλλεύσεις όπου ζώα εκτρέφονται υπό ειδικές συνθήκες υγείας. (3) Το κεφάλαιο X του παραρτήματος VIII του κανονισμού (ΕΚ) αριθ. 1774/2002 ορίζει απαιτήσεις για την εισαγωγή κεράτων και προϊόντων με βάση τα κέρατα (εκτός από το κερατάλευρο) και χηλών και προϊόντων με βάση τις χηλές (εκτός από το χηλάλευρο), που προορίζονται για άλλη χρήση εκτός από τη διατροφή των ζώων, τα οργανικά λιπάσματα ή τα βελτιωτικά εδάφους. (4) Οι οικονομικοί φορείς εξέφρασαν το ενδιαφέρον τους για τη χρήση αυτών των ζωικών υποπροϊόντων για την παραγωγή οργανικών λιπασμάτων ή βελτιωτικών εδάφους. Ωστόσο, η διάθεση στην αγορά, συμπεριλαμβανομένης της εισαγωγής αυτών των ζωικών υποπροϊόντων, πρέπει να επιτρέπεται μόνον αν προέρχονται από ζώα που είναι κατάλληλα για σφαγή για ανθρώπινη κατανάλωση ή τα οποία δεν παρουσιάζουν κλινικά σημεία μεταδοτικής νόσου και αν έχει εφαρμοστεί σε αυτά επεξεργασία που μετριάζει τους δυνητικούς κινδύνους για την υγεία. (5) Στην περίπτωση των κεράτων, πρέπει να λαμβάνονται κατάλληλα μέτρα για την πρόληψη της μετάδοσης μεταδοτικής σπογγώδους εγκεφαλοπάθειας (ΜΣΕ), όταν τα κέρατα αφαιρούνται από το κρανίο. Η επιστημονική συντονιστική επιτροπή εξέδωσε γνώμη σχετικά με την κατανομή της μολυσματικότητας της ΜΣΕ σε ιστούς μηρυκαστικών (4). Σύμφωνα με την γνώμη αυτή, τα κέρατα πρέπει να αφαιρούνται χωρίς άνοιγμα της κρανιακής κοιλότητας, ώστε να προλαμβάνεται η αλληλομόλυνση με παράγοντες ΜΣΕ. (6) Αντίστοιχα, πρέπει να προστεθεί ένα νέο κεφάλαιο XV στο παράρτημα VIII του κανονισμού (ΕΚ) αριθ. 1774/2002 που να καθορίζει τους υγειονομικούς όρους για τη διάθεση στην αγορά, συμπεριλαμβανομένης της εισαγωγής κεράτων και προϊόντων κεράτων, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για την παραγωγή οργανικών λιπασμάτων ή βελτιωτικών εδάφους. (7) Το παράρτημα X του κανονισμού (ΕΚ) αριθ. 1774/2002, όπως τροποποιήθηκε με τον κανονισμό (ΕΚ) αριθ. 437/2008 της Επιτροπής (5), ορίζει ένα ενιαίο υπόδειγμα υγειονομικού πιστοποιητικού για γάλα και προϊόντα με βάση το γάλα που δεν προορίζονται για κατανάλωση από τον άνθρωπο καταγωγής τρίτων χωρών για αποστολή στην Ένωση ή για διαμετακόμιση μέσω της Ένωσης. Το κεφάλαιο V του παραρτήματος VII του κανονισμού (ΕΚ) αριθ. 1774/2002 καθορίζει τις ειδικές απαιτήσεις για τη διάθεση στην αγορά και την εισαγωγή γάλακτος, προϊόντων με βάση το γάλα και πρωτογάλατος. Το σημείο 3 του τμήματος Α και το σημείο 1.5 του τμήματος Β του εν λόγω κεφαλαίου ορίζουν τις απαιτήσεις για τον ορό γάλακτος που πρέπει να παρέχεται σε ζωικά είδη τα οποία είναι ευπαθή στον αφθώδη πυρετό. Το υπόδειγμα υγειονομικού πιστοποιητικού για την εισαγωγή γάλακτος και προϊόντων με βάση το γάλα που δεν προορίζονται για κατανάλωση από τον άνθρωπο καθορίζεται στο κεφάλαιο 2 του παραρτήματος Χ του κανονισμού (ΕΚ) αριθ. 1774/2002. Οι απαιτήσεις για τον ορό γάλακτος που ορίζονται στο εν λόγω υπόδειγμα πιστοποιητικού είναι αυστηρότερες από τις αντίστοιχες απαιτήσεις για τον ορό γάλακτος στο ενδοενωσιακό εμπόριο που ορίζονται στο κεφάλαιο V του παραρτήματος VII του εν λόγω κανονισμού. Συνεπώς, το εν λόγω υπόδειγμα πιστοποιητικού πρέπει να τροποποιηθεί έτσι ώστε οι απαιτήσεις για την εισαγωγή ορού γάλακτος να μην είναι λιγότερο ευνοϊκές από εκείνες που εφαρμόζονται στην παραγωγή και στη διάθεση στην αγορά ορού γάλακτος στο ενδοενωσιακό εμπόριο. Επομένως, το υπόδειγμα πιστοποιητικού στο κεφάλαιο 2 του παραρτήματος X του κανονισμού (ΕΚ) αριθ. 1774/2002 πρέπει να τροποποιηθεί αναλόγως. (8) Το παράρτημα XI του κανονισμού (ΕΚ) αριθ. 1774/2002 παραθέτει καταλόγους τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ορισμένων ζωικών υποπροϊόντων που δεν προορίζονται για κατανάλωση από τον άνθρωπο με παραπομπή στην απόφαση 79/542/ΕΟΚ του Συμβουλίου (6), την απόφαση 97/296/ΕΚ της Επιτροπής (7), την απόφαση 94/85/ΕΚ της Επιτροπής (8), την απόφαση 94/984/ΕΚ της Επιτροπής (9), την απόφαση 2000/585/ΕΚ της Επιτροπής (10), την απόφαση 2000/609/ΕΚ της Επιτροπής (11), την απόφαση 2004/211/ΕΚ της Επιτροπής (12), την απόφαση 2004/438/ΕΚ της Επιτροπής (13) και την απόφαση 2006/696/ΕΚ της Επιτροπής (14). Οι εν λόγω νομοθετικές πράξεις τροποποιήθηκαν σημαντικά ή αντικαταστάθηκαν. Το παράρτημα XI πρέπει να τροποποιηθεί ώστε να λάβει υπόψη τις τροποποιήσεις που έγιναν στις εν λόγω πράξεις της Ένωσης. (9) Πρέπει να προβλεφθεί μεταβατική περίοδος μετά τη θέση σε ισχύ του παρόντος κανονισμού, έτσι ώστε να παρασχεθεί το απαραίτητο χρονικό διάστημα στους παράγοντες του κλάδου προκειμένου να συμμορφωθούν προς τους νέους κανόνες και να καταστεί δυνατή η συνέχιση εισαγωγής ζωικών υποπροϊόντων στην Κοινότητα, όπως προβλέπεται στον κανονισμό (ΕΚ) αριθ. 1774/2002, πριν από τις τροποποιήσεις που θεσπίστηκαν από τον κανονισμό αυτό. (10) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα VIII, Χ και ΧΙ του κανονισμού (ΕΚ) αριθ. 1774/2002 τροποποιούνται σύμφωνα με το παράρτημα του παρόντος κανονισμού. Άρθρο 2 Για μεταβατική περίοδο έως τις 31 Αυγούστου 2010, τα κράτη μέλη δέχονται αποστολές γάλακτος και προϊόντων με βάση το γάλα, ορού από ιπποειδή και προϊόντα αίματος που έχουν υποστεί επεξεργασία, εκτός από εκείνα των ιπποειδών, για την παρασκευή τεχνικών προϊόντων τα οποία συνοδεύονται από υγειονομικό πιστοποιητικό συμπληρωμένο και υπογεγραμμένο σύμφωνα με τα κατάλληλα υποδείγματα πιστοποιητικών, όπως παρατίθενται στο κεφάλαιο 2, στο κεφάλαιο 4(Α) και στο κεφάλαιο 4(Δ) αντίστοιχα του παραρτήματος X του κανονισμού (ΕΚ) αριθ. 1774/2002 πριν από την ημερομηνία έναρξης ισχύος του παρόντος κανονισμού. Έως τις 30 Οκτωβρίου 2010, τα κράτη μέλη δέχονται τέτοιες αποστολές, εφόσον τα συνοδευτικά υγειονομικά πιστοποιητικά συμπληρώθηκαν και υπογράφηκαν πριν από την 1η Σεπτεμβρίου 2010. Άρθρο 3 Ο παρών κανονισμός αρχίζει να ισχύει και εφαρμόζεται την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 2010.

Πολιτική για την υγεία


ΚΑΝΟΝΙΣΜΌΣ (ΕΕ) αριθ. 582/2010 ΤΗΣ ΕΠΙΤΡΟΠΉΣ της 1ης Ιουλίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει οτις 2 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Ιουλίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 575/2010 ΤΗΣ ΕΠΙΤΡΟΠΉΣ της 30ής Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει τηυ 1η Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 577/2010 ΤΗΣ ΕΠΙΤΡΟΠΉΣ της 30ής Ιουνίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 877/2009 για την περίοδο 2009/10 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2009/10 καθορίστηκαν στον κανονισμό (ΕΚ) αριθ. 877/2009 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 572/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΚ) αριθ. 877/2009 για την περίοδο 2009/10, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1 Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 576/2010 ΤΗΣ ΕΠΙΤΡΟΠΉΣ της 30ής Ιουνίου 2010 για τον καθορισμό των εισαγωγικών δασμών στον τομέα των σιτηρών από την 1η Ιουλίου 2010 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), τον κανονισμό (ΕΚ) αριθ. 1249/96 της Επιτροπής, της 28ης Ιουνίου 1996, για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002, ex 1005 εκτός από τα υβρίδια προς σπορά, και ex 1007 εκτός από τα υβρίδια προς σπορά, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 %, μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον δασμολογικό συντελεστή του κοινού δασμολογίου. (2) Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά. (3) Σύμφωνα με τις διατάξεις του άρθρου 2 παράγραφος 2 του κανονισμού (ΕΚ) αριθ. 1249/96, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002 00, 1005 10 90, 1005 90 00 και 1007 00 90 είναι η ημερήσια αντιπροσωπευτική τιμή εισαγωγής cif που ορίζεται βάσει της μεθόδου που προβλέπεται στο άρθρο 4 του εν λόγω κανονισμού. (4) Είναι σκόπιμο να καθοριστούν οι εισαγωγικοί δασμοί για την περίοδο από την 1η Ιουλίου 2010, οι οποίοι θα ισχύουν έως τον εκ νέου καθορισμό τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την 1η Ιουλίου 2010, οι εισαγωγικοί δασμοί στον τομέα των σιτηρών οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007 καθορίζονται στο παράρτημα I του παρόντος κανονισμού βάσει των στοιχείων του παραρτήματος II. Άρθρο 2 Ο παρών κανονισμός αρχίζει να ισχύει την 1η Ιουλίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 571/2010 ΤΗΣ ΕΠΙΤΡΟΠΉΣ της 29ης Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 30 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 29ης Ιουνίου 2010 σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμές του προϋπολογισμού) (2010/383/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης και ιδίως το άρθρο 114 και το άρθρο 218 παράγραφος 9, τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3, την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το πρωτόκολλο 31 της συμφωνίας για τον ΕΟΧ περιλαμβάνει ειδικές διατάξεις για τη συνεργασία μεταξύ της Ευρωπαϊκής Ένωσης και των κρατών ΕΟΧ της ΕΖΕΣ εκτός του πλαισίου των τεσσάρων ελευθεριών. (2) Είναι σκόπιμο να συνεχιστεί, πέραν της 31ης Δεκεμβρίου 2009, η συνεργασία των συμβαλλόμενων μερών της συμφωνίας σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την εφαρμογή, τη λειτουργία και την ανάπτυξη της εσωτερικής αγοράς. Τούτο αφορά τις ακόλουθες γραμμές του προϋπολογισμού: 12 01 04 01 Δημιουργία και ανάπτυξη της εσωτερικής αγοράς - Δαπάνες για τη διοικητική διαχείριση. 12 02 01 Δημιουργία και ανάπτυξη της εσωτερικής αγοράς. 02 03 01 Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, πιστοποίησης και της τομεακής προσέγγισης. 02 01 04 01 Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, της πιστοποίησης και της τομεακής προσέγγισης - Δαπάνες για τη διοικητική διαχείριση. (3) Συνεπώς, το πρωτόκολλο 31 της συμφωνίας για τον ΕΟΧ πρέπει να τροποποιηθεί ανάλογα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο μόνο Η θέση που θα υιοθετήσει η Ένωση στη Μεικτή Επιτροπή του ΕΟΧ σχετικά με ένα σχέδιο τροποποίησης του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών είναι η έγκριση του σχεδίου απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση. Λουξεμβούργο, 29 Ιουνίου 2010.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 570/2010 ΤΗΣ ΕΠΙΤΡΟΠΉΣ της 29ης Ιουνίου 2010 για την υποχρέωση καταγραφής των εισαγωγών διαποδιαμορφωτών (μόντεμ) ασύρματου δικτύου ευρείας περιοχής (ΑΔΕΠ) καταγωγής Λαϊκής Δημοκρατίας της Κίνας H ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 10 παράγραφος 4 και το άρθρο 14 παράγραφος 5, Κατόπιν διαβουλεύσεων με τη συμβουλευτική επιτροπή, Εκτιμώντας τα ακόλουθα: (1) Η Επιτροπή έλαβε αίτηση, σύμφωνα με το άρθρο 14 παράγραφος 5 του βασικού κανονισμού, για να υποβάλλονται σε καταγραφή οι εισαγωγές διαποδιαμορφωτών (μόντεμ) ασύρματου δικτύου ευρείας περιοχής (ΑΔΕΠ), καταγωγής Λαϊκής Δημοκρατίας της Κίνας. A. ΤΟ ΥΠΟ ΕΞΕΤΑΣΗ ΠΡΟΪΟΝ (2) Το υπό εξέταση προϊόν που αφορά η εν λόγω καταγραφή είναι οι διαποδιαμορφωτές (μόντεμ) ασύρματου δικτύου ευρείας περιοχής (ΑΔΕΠ) με κεραία εκπομπής, οι οποίοι παρέχουν συνδετικότητα δεδομένων με πρωτόκολλο διαδικτύου (IP) για ηλεκτρονικούς υπολογιστές, συμπεριλαμβανομένων δρομολογητών Wi-Fi που περιλαμβάνουν διαποδιαμορφωτή ΑΔΕΠ (δρομολογητές ΑΔΕΠ/Wi-Fi), καταγωγής Λαϊκής Δημοκρατίας της Κίνας («το υπό εξέταση προϊόν»), οι οποίοι επί του παρόντος εμπίπτουν στους κωδικούς ΣΟ ex 8471 80 00 και ex 8517 62 00. B. ΑΙΤΗΣΗ (3) Η Επιτροπή αποφάσισε, κατόπιν καταγγελίας από την εταιρεία Option NV (εφεξής «ο αιτών»), ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας και συνεπώς, σύμφωνα με το άρθρο 5 του βασικού κανονισμού, ανήγγειλε, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης («η ανακοίνωση έναρξης διαδικασίας») την έναρξη διαδικασίας αντιντάμπινγκ σχετικά με εισαγωγές διαποδιαμορφωτών (μόντεμ) ασύρματου δικτύου ευρείας περιοχής (ΑΔΕΠ), καταγωγής Λαϊκής Δημοκρατίας της Κίνας. (4) Όσον αφορά το καθεστώς για την υποβολή καταγγελίας, ο αιτών είναι ο μοναδικός παραγωγός του υπό εξέταση προϊόντος στην Ευρωπαϊκή Ένωση και αντιπροσωπεύει το 100 % του συνόλου της παραγωγής της Ένωσης. (5) Όσον αφορά το ντάμπινγκ, σύμφωνα με τις διατάξεις του άρθρου 2 παράγραφος 7 του βασικού κανονισμού, η υπό εξέταση χώρα θεωρείται χώρα χωρίς οικονομία αγοράς. Δεδομένης της έλλειψης γνωστής παραγωγής του υπό εξέταση προϊόντος εκτός της Ευρωπαϊκής Ένωσης και της υπό εξέτασης χώρας, ο καταγγέλλων καθόρισε την κανονική αξία για την υπό εξέταση χώρα με βάση τις τιμές που έχουν πράγματι πληρωθεί ή πρέπει να πληρωθούν στην Ένωση για το ομοειδές προϊόν, δεόντως προσαρμοσμένες αν χρειάζεται ώστε να συμπεριλαμβάνουν ένα εύλογο περιθώριο κέρδους. Ο ισχυρισμός περί ντάμπινγκ βασίζεται στη σύγκριση της κανονικής αξίας, που έχει καθοριστεί με τον τρόπο αυτό, με τις τιμές εξαγωγής (σε επίπεδο τιμών «εκ του εργοστασίου») του προϊόντος που αποτελεί αντικείμενο της έρευνας κατά την πώληση προς εξαγωγή στην Ευρωπαϊκή Ένωση. Με βάση τα ανωτέρω, το περιθώριο ντάμπινγκ που υπολογίζεται είναι σημαντικό για την εν λόγω εξάγουσα χώρα· συγκεκριμένα, υπερβαίνει το 150 %. (6) Ο αιτών ζητεί επίσης οι εισαγωγές του υπό εξέταση προϊόντος να υποβάλλονται σε καταγραφή σύμφωνα με το άρθρο 14 παράγραφος 5 του βασικού κανονισμού έτσι ώστε τα εν λόγω μέτρα να εφαρμόζονται στη συνέχεια κατά των εν λόγω εισαγωγών από την ημερομηνία της εν λόγω καταγραφής. Γ. ΛΟΓΟΙ ΓΙΑ ΤΗΝ ΚΑΤΑΓΡΑΦΗ (7) Σύμφωνα με το άρθρο 7 παράγραφος 1 του βασικού κανονισμού, δεν επιτρέπεται η επιβολή προσωρινών μέτρων πριν από την πάροδο 60 ημερών από την έναρξη της διαδικασίας. Ωστόσο, σύμφωνα με το άρθρο 10 παράγραφος 4 του βασικού κανονισμού, επιτρέπεται η επιβολή οριστικού δασμού αντιντάμπινγκ για προϊόντα που τέθηκαν σε κατανάλωση το πολύ 90 ημέρες πριν από την έναρξη ισχύος των προσωρινών μέτρων, υπό την προϋπόθεση ότι πληρούνται οι όροι που προβλέπονται στην εν λόγω παράγραφο και οι εισαγωγές έχουν καταγραφεί σύμφωνα με το άρθρο 14 παράγραφος 5. Σύμφωνα με το άρθρο 14 παράγραφος 5 του βασικού κανονισμού, η Επιτροπή έχει τη δυνατότητα, κατόπιν διαβουλεύσεων με τη συμβουλευτική επιτροπή, να ζητήσει από τις τελωνειακές αρχές να προβούν στις κατάλληλες ενέργειες για την καταγραφή των εισαγωγών, έτσι ώστε να είναι δυνατή η μεταγενέστερη επιβολή μέτρων έναντι των εισαγωγών αυτών με ισχύ από την ημερομηνία καταγραφής τους. Οι εισαγωγές είναι δυνατό να υποβάλλονται υποχρεωτικά σε καταγραφή ύστερα από αίτηση του ενωσιακού κλάδου παραγωγής επαρκώς αιτιολογημένη. (8) Η αίτηση περιλαμβάνει επαρκή αποδεικτικά στοιχεία που δικαιολογούν την καταγραφή. Υποστηρίζεται επιπλέον από στοιχεία προερχόμενα από άλλες πηγές. (9) Όσον αφορά το ντάμπινγκ, η Επιτροπή έχει στη διάθεσή της επαρκή εκ πρώτης όψεως αποδεικτικά στοιχεία σχετικά με το ότι οι εισαγωγές του υπό εξέταση προϊόντος καταγωγής Λαϊκής Δημοκρατίας της Κίνας αποτελούν αντικείμενο ντάμπινγκ και ότι οι εξαγωγείς εφαρμόζουν πρακτικές ντάμπινγκ. Η καταγγελία κατά του ντάμπινγκ και η αίτηση για καταγραφή περιλαμβάνουν αποδεικτικά στοιχεία σχετικά με τις τιμές εξαγωγής που εφαρμόστηκαν κατά την περίοδο από το δεύτερο τρίμηνο του 2009 έως το πρώτο τρίμηνο του 2010. Επιπροσθέτως, η καταγγελία περιλαμβάνει πληροφορίες σχετικά με τις τιμές των εξαγωγών από το 2006 και μετά. Τα αποδεικτικά στοιχεία σχετικά με την κανονική τιμή που περιλαμβάνονται στην καταγγελία κατά του ντάμπινγκ και στην αίτηση για καταγραφή, σε αυτό το στάδιο, και με την επιφύλαξη περαιτέρω στοιχείων που θα προκύψουν κατά τη διάρκεια της έρευνας, αποτελούνται από λεπτομερή στοιχεία σχετικά με τις εγχώριες τιμές και το κόστος παραγωγής που προέρχονται από το μοναδικό παραγωγό της Ένωσης, κατά την περίοδο από το 2006 έως το πρώτο τρίμηνο του 2010. Λόγω έλλειψης άλλων γνωστών ανάλογων χωρών που θα μπορούσαν να χρησιμεύσουν ως βάση για αξιόπιστη κανονική αξία, τα ανωτέρω στοιχεία αποτελούν τις πλέον αξιόπιστες και επαρκείς πληροφορίες που μπορούν να χρησιμοποιηθούν στο παρόν στάδιο. Τα εν λόγω στοιχεία, κατόπιν κατάλληλης προσαρμογής για να ληφθεί υπόψη το εκτιμώμενο κόστος μεταφοράς και άλλα έξοδα, φαίνεται, εκ πρώτης όψεως, ότι αφορούν το ίδιο προϊόν και την ίδια χρονική περίοδο και το ίδιο στάδιο εμπορίας, και, συνεπώς, φαίνεται ότι είναι σε μεγάλο βαθμό συγκρίσιμα. Εν γένει, και δεδομένης της έκτασης του εικαζόμενου περιθωρίου ντάμπινγκ, τα στοιχεία αυτά αποδεικνύουν επαρκώς, στο παρόν στάδιο, ότι οι εν λόγω εξαγωγείς εφαρμόζουν πρακτικές ντάμπινγκ και ότι κατά το παρελθόν έχουν παρατηρηθεί πρακτικές ντάμπινγκ σε εκτεταμένη χρονική περίοδο. (10) Όσον αφορά τη ζημία, η Επιτροπή έχει στη διάθεσή της επαρκή εκ πρώτης όψεως αποδεικτικά στοιχεία ότι οι πρακτικές ντάμπινγκ των εξαγωγέων προκαλούν ή θα μπορούσαν να προκαλέσουν σημαντική ζημία. Πρόκειται για λεπτομερή στοιχεία, τα οποία περιέχονται στην καταγγελία αντιντάμπινγκ και στην αίτηση για καταγραφή και υποστηρίζονται από πληροφορίες από άλλες πηγές σχετικά με τους βασικούς παράγοντες ζημίας που ορίζονται στο άρθρο 3 παράγραφος 5 του βασικού κανονισμού. Επιπροσθέτως, η Επιτροπή έχει στη διάθεσή της επαρκή εκ πρώτης όψεως αποδεικτικά στοιχεία σύμφωνα με τα οποία οι πρακτικές ντάμπινγκ των εξαγωγέων προκαλούν ή θα μπορούσαν να προκαλέσουν σοβαρή ζημία. Το γεγονός αυτό δικαιολογεί την έναρξη έρευνας διασφάλισης. Πρέπει να τονιστεί ότι το σύνολο των εισαγωγών φαίνεται ότι είναι καταγωγής Λαϊκής Δημοκρατίας της Κίνας. (11) Η Επιτροπή έχει επίσης στη διάθεσή της επαρκή εκ πρώτης όψεως αποδεικτικά στοιχεία, τα οποία περιλαμβάνονται στην καταγγελία αντιντάμπινγκ και στην αίτηση για καταγραφή και τεκμηριώνονται από πληροφορίες από άλλες πηγές, σύμφωνα με τα οποία οι εισαγωγείς γνώριζαν ή θα έπρεπε να γνώριζαν ότι οι πρακτικές ντάμπινγκ των εξαγωγέων ήταν ή θα μπορούσαν να είναι ζημιογόνες για τον ενωσιακό κλάδο παραγωγής. Για παράδειγμα, αρκετά άρθρα που δημοσιεύθηκαν στον εξειδικευμένο τύπο επί μεγάλη χρονική περίοδο υποστήριζαν ότι ο ενωσιακός κλάδος παραγωγής ενδέχεται να υποστεί ζημία ως αποτέλεσμα των εισαγωγών σε χαμηλές τιμές από την Κίνα. Επίσης, δεδομένης της έκτασης των πρακτικών ντάμπινγκ που φαίνεται ότι εφαρμόζονταν, είναι εύλογο να συναχθεί ότι οι εισαγωγείς γνώριζαν ή έπρεπε να γνώριζαν την κατάσταση. (12) Η Επιτροπή έχει επίσης στη διάθεσή της επαρκή εκ πρώτης όψεως αποδεικτικά στοιχεία ότι η ζημία αυτή προκαλείται ή θα μπορούσε να προκληθεί από μαζικές εισαγωγές που αποτελούν αντικείμενο ντάμπινγκ μέσα σε ένα σχετικά σύντομο χρονικό διάστημα, οι οποίες, λαμβανομένου υπόψη του χρόνου κατά τον οποίον πραγματοποιήθηκαν, του όγκου τους και των λοιπών περιστάσεων (παραδείγματος χάρη, της ταχείας επιδείνωσης της κατάστασης του ενωσιακού κλάδου παραγωγής (2), της ύπαρξης ενός μοναδικού παραγωγού στην Ένωση, του κύκλου διαπραγματεύσεων των συμβάσεων στην εν λόγω αγορά, της σχετικά μικρής διάρκειας ζωής των προϊόντων του τομέα, το σημαντικό ποσό των δαπανών έρευνας και ανάπτυξης που απαιτούνται για την παραγωγή τους), είναι πιθανό να εξουδετερώσουν σε μεγάλο βαθμό την επανορθωτική επίδραση που θα μπορούσαν να έχουν τυχόν δασμοί αντιντάμπινγκ, εκτός εάν οι εν λόγω δασμοί επιβάλλονταν με αναδρομική ισχύ. Αποδεικτικά στοιχεία ως προς τις εν λόγω περιστάσεις περιλαμβάνονται στην καταγγελία αντιντάμπινγκ και στο αίτημα καταγραφής, και τεκμηριώνονται από πληροφορίες που προέρχονται από άλλες πηγές. (13) Επομένως, πληρούνται, εν προκειμένω, οι προϋποθέσεις για καταγραφή των εισαγωγών. Δ. ΔΙΑΔΙΚΑΣΙΑ (14) Ενόψει των προαναφερομένων, η Επιτροπή κατέληξε στο συμπέρασμα ότι η αίτηση του καταγγέλλοντος περιέχει επαρκή αποδεικτικά στοιχεία για την υποβολή σε καταγραφή των εισαγωγών του υπό εξέταση προϊόντος, σύμφωνα με το άρθρο 14 παράγραφος 5 του βασικού κανονισμού. (15) Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους και να παράσχουν τα σχετικά αποδεικτικά στοιχεία. Επιπλέον, η Επιτροπή μπορεί να δεχτεί σε ακρόαση τα ενδιαφερόμενα μέρη, εφόσον υποβάλουν αίτηση εγγράφως και αποδείξουν ότι υπάρχουν ιδιαίτεροι λόγοι για τους οποίους θα πρέπει να γίνουν δεκτά σε ακρόαση. E. ΚΑΤΑΓΡΑΦΗ (16) Σύμφωνα με το άρθρο 14 παράγραφος 5 του βασικού κανονισμού, οι εισαγωγές του υπό εξέταση προϊόντος πρέπει να υποβάλλονται σε καταγραφή προκειμένου να εξασφαλιστεί ότι, εάν από την έρευνα προκύψουν ευρήματα που οδηγούν στην επιβολή δασμών αντιντάμπινγκ, οι εν λόγω δασμοί είναι δυνατόν, αν πληρούνται οι αναγκαίοι όροι, να επιβληθούν αναδρομικά σύμφωνα με τις ισχύουσες νομικές διατάξεις. (17) Κάθε μελλοντική οφειλή θα εξαρτάται από τα ευρήματα της έρευνας αντιντάμπινγκ. Σύμφωνα με τους ισχυρισμούς που διατυπώνονται στην καταγγελία, στην οποία ζητείται η έναρξη έρευνας, η οφειλή υπερβαίνει το 150 % για ντάμπινγκ και το 150 % για ζημία. Αν η έρευνα επιβεβαιώσει τους ισχυρισμούς αυτούς, το μέτρο θα υπερβαίνει τα 60 EUR ανά μονάδα. ΣΤ. ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ (18) Η επεξεργασία των δεδομένων προσωπικού χαρακτήρα που θα συλλεγούν στο πλαίσιο της παρούσας έρευνας θα γίνει σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Ένωσης και σχετικά με την ελεύθερη κυκλοφορία των δεδομένων αυτών (3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Οι τελωνειακές αρχές καλούνται, σύμφωνα με το άρθρο 14 παράγραφος 5 του κανονισμού (ΕΚ) αριθ. 1225/2009, να λάβουν τα κατάλληλα μέτρα για την καταγραφή των εισαγωγών στην Ένωση διαποδιαμορφωτών (μόντεμ) ασύρματου δικτύου ευρείας περιοχής (ΑΔΕΠ) με κεραία εκπομπής, οι οποίοι παρέχουν συνδετικότητα δεδομένων με πρωτόκολλο διαδικτύου (IP) για ηλεκτρονικούς υπολογιστές, συμπεριλαμβανομένων δρομολογητών ασύρματου δικτύου (Wi-Fi) που περιλαμβάνουν διαποδιαμορφωτή ΑΔΕΠ (δρομολογητές ΑΔΕΠ/Wi-Fi) καταγωγής Λαϊκής Δημοκρατίας της Κίνας, οι οποίοι επί του παρόντος εμπίπτουν στους κωδικούς ΣΟ ex 8471 80 00 και ex 8517 62 00 (κωδικοί TARIC 8471800010, 8517620011 και 8517620091). Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού. 2. Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους, να παράσχουν σχετικά αποδεικτικά στοιχεία ή να ζητήσουν ακρόαση εντός είκοσι ημερών από την ημερομηνία δημοσίευσης του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουνίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 572/2010 ΤΗΣ ΕΠΙΤΡΟΠΉΣ της 29ης Ιουνίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 877/2009 για την περίοδο 2009/10 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2009/10 καθορίστηκαν στον κανονισμό (ΕΚ) αριθ. 877/2009 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 563/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΚ) αριθ. 877/2009 για την περίοδο 2009/10, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 30 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουνίου 2010.

Εμπορικές πράξεις

Εμπορική νομοθεσία